text:
311Leti-ke taga taLemuweli, inkhosi yaseMasa, latifundziswa ngunina:
2“Lalela, ndvodzana yami, ndvodzana yesisu sami! Wena uyimphendvulo yemthandazo wami.Lamanye emahumusho ekucala atsi “uyindvodzana yetifungo tami” 3
Emandla akho ungawacitsi kulabasikati; yebo, emandla ekuphila kwakho ungawacitseli kulabo lababhubhisa emakhosi. 4
Lalela-ke, Lemuweli: Emakhosi kufanele angalinatsi liwayini nome ngabe yini lokudzakanako. 5
28:7
Nase banatsa bayayikhohlwa lemitsetfo lebekiwe, bese bakhohlwa emalungelo alabacindzetelwe. 6Tjwala bebantfu labafako kanye nalabo labaselusizini. 7Bayekele banatse batewudzakwa bakhohlwe tinhlupheko tabo, bangalukhumbuli lusizi lwabo.
8
Taga 24:11
“Khuluma ubemelele labo labehluleka kutikhulumela. Vikela emalungelo alabo labangenalusito. 9
Isa. 1:17
Khuluma wehlulele kahle. Vikela emalungelo alabeswele nalabamphofu.”
10
19:14
Ngubani longatfola umfati sibili? Uligugu lelengca onkhe ematje laligugu.
11
14:1
Indvodza yakhe yetsembele kuye ngenhlitiyo yayo yonkhe, futsi ingeke yeswele lutfo.
12Uyentela lokuhle ngaso sonkhe sikhatsi sekuphila kwakhe, akayenteli lokubi.
13Ukhetsa insontfo lenhle nakotini lokahle,SiHebheru sitsi “neflekisi lekahle” asebente ngetandla letivumako.
14Njengemikhumbi yebahwebi, kudla kwemndeni wakhe ukulandza khashane.
15Uvuka kungakasi alungisele umndeni wakhe kudla, bese wabela tidzandzane takhe imisebenti.
16Utsi angatfola indzawo, ayitsenge ngemali latentele yona ngetandla takhe, bese uyayilima wenta sivini.
17Ukhutsele, uyabhukula afinyete tidvwaba, acinise tandla, asebente.
18Uyacaphelisisa kutsi umsebenti wakhe uyayingenisa yini inzuzo, asebente kuze kube ngusebusuku.
19Uyatitfungela atelukele.
20Unesandla ekusiteni labamphofu, aphe nalabeswele.
21Kukhitsika kwelitulu akumetfusi, ngobe bonkhe bemndeni wakhe banetimphahla letifutfumalako.
22Wenta tembeso temibhedze, embatse timphahla letentiwe ngakotini locolisakeleSiHebheru sitsi “ngelineni lecolisakele” naletibukhwebeletane.
23Indvodza yakhe iyahlonishwa emasangweni, lapho ingulenye yemalunga emsumphe khona.
24Utfunga tingubo ngendvwangu lecolisakele, bese utsengisela bahwebi.
25Wembetse emandla nekuhlonipheka, futsi akesabi lutfo ngelikusasa.
26Ukhuluma kuhlakanipha, lulwimi lwakhe lugcwele teluleko temusa.
27Ucaphelisisa konkhe lokwenteka ekhaya lakhe, akavilaphi.
28Bantfwabakhe bayamhlonipha, nendvodza yakhe futsi iyamdvumisa idzimate itsi:
29“Banyenti bafati labenta tintfo letinhle, kodvwa wena ubendlula bonkhe.”
30
Buhle buyayengana, nekubukeka kulite; kodvwa umfati lowesaba Simakadze ufanele kudvunyiswa.
31Mbonge ngako konkhe lakwenta ngetandla takhe; umdvumisele imisebenti yakhe layentile ngisho nasemkhatsini webantfu.


c: text/html

text:
Basotho batichaza ngengoma nangekudansa, lekuphekeletela imicimbi leminingi kanye netintfo tekuhlangana. Ingoma iphindze isetjentiswe kwentela kumaka lwati loludze lekubangekho kwemadvodza njengetisebenti tekuhamba: emadvodza acudzelana kutinkhondlo lifela tsa litsamaea naha (tingoma tetihambi) ngelwati lwabo kumahositela asemayini nasemgodzini, bese bomake basebentisa indlela lefanako yetinkhondlo kwentela kukhomba timphilo tabo njengebafelokati betjani. Imidanso leyatiwako kakhulu yi mokorotlo, imohobelo ne mokhibo.
Le mokorotlo yentiwa ngemadvodza entela sikhulu ngemicimbi lebalulekile, kufana nemihlangano yebupolitiki, noma ngesikhatsi sikhulu nebalandzeli baso batsatsa luhambo lwekuhlola. Kufaka kudansa ngekujikela emuva naphambili, lokuhlangene nekugidza ngekuphakamisa tinyawo kancane; umholi uhlabela ngelivi-leliphakeme lelilandzelwa yibhesi lephuma kulelicembu.
Ngekuhamba kwesikhatsi, munye wabo uyaphuma kulelicembu bese uyatjekula aphindze agidze embikwesikhulu, alingisela kuhlaselwa kwangemuva. Ugcugcutelwa ngulabanye lababese bema lokuhlabela bamubite ngelibito lakhe lekudansa.
Angaphindze abongelele ngeyakhe noma ngetibongo tesikhulu. Ubese ubuyela emhlambini wakhe bese lokudansa kwekunyakata kancane kuyachubeka. Le mohobelo, leyentiwa ngemadvodza, idzinga emandla kanye nebuhlungu futsi idanswa kakhulu ebusuku, kwentela kuchaza kanye nekutfokotisa.
Le mokhibo ngumdanso lowentiwa bomake ngemadvolo, lomtimba uma ucondze bese uyawa ngesikhatsi letandla timikiswa etulu. Likwaya lokungulona lima elayinini ngemuva kwebadansi, lihlabela phindze lishaya tandla. Le magekha ngumdanso lobalulekile lowenta incenye yekusoka kwekucala kwemantfombatana.
La Basotho banetintfo letiningi letehlukene temculo. Le morupa, ligcoma lelincane lelisetjentiswa ekusokeni kwemantfombatane, lakhiwe ngelibhodo lelibumba lapho khona sikhumba siluliwe, bese sibanjwa ngesandla lesipatalele. Le lekoko yakhiwe ngalokugociwe lokucinile kwesikhumba senkhomo lesishaywe ngetindvuku, lokwenta umsindvo lothulile.
Kusetjentiswa kwaso kukalekile cishe ku maqekha yonkhe. Le lesiba ifaka tinwele-telihhashi letinwetjiwe endvukwini phakatsi kwe luswiba kanye nekwekubamba lokugobene. Kukhanya lokumunya kuloluswiba kwenta letinwele-telihhashi kutsi tinyakate, tikhokhe umsindvo lovame kuphekeletelwa livi lalodlalisako.
Le thomo ifaka iribhoni, ekuphambaneni, lapho khona tinwele-telihhashi noma lihwayela lelincama linwetjiwe, nekutsi lihlanganiswe nelihwayela lelibambe emkhatsini. Le ribhoni ibekwe esitjalweni sesikhumba lesicinile (noma, etikhatsini tamanje, ligcoma le oyili lendzala) lelisebenta njengentfo lebekwe esikhundleni salokunye. Lelithuluzi lidlalwa ngekufakwa intsambo noma ngekuyitsatsa ngeluswati.Translated by Phindile Malotana

robotstxt: allowed

filter: keep


text:
Indzima yebesifazane bemaNtwana njengebafati kanye nabomake ibonakala engucukweni ngengubo yesintfu legcokwa ngetigaba letehlukene ngekukhula. Letigaba nguleti: lesea (umntfwana); mosetsana (intfombatana); lethumaša (intfombatana lengakasoki); sealogana (sikhatsi sekushintja); mothepa (intfombatana lesokile); ne kgarebe (umuntfu lomusha losakhulile).
Kungemuva kwemshado kuphela kanye nangemuva kwekutalwa kwemntfwana wakhe wekucala lapho khona lowesifazane wemuNtwana atsatseka njenge mosadi lokusho umfati nesifazane.
Umsebenti lomaka sigaba kumphilo yemuntfu, kufana nemisebenti-yekuphuma, imishado kanye nemingcwabo, yentiwa emabaleni emakhaya. Ngaphambi kwemisebenti yekusoka (byale) lekwakha incenye ye koma (sikhatsi sonkhe sekusoka), emantfombatane lasakhulile acala sigaba sekuphuma tiboya.
Lona ngumsebenti longasiwo wawonkhe muntfu, njengemantfombatana emaNtwana anikwa sigaba lesitsite selicembu ngemuva kwekusoka. Ngesikhatsi sekusoka, njengekusoka kwesilisa, basesigabeni sekugucuka — kumbe bantfwana noma labadzala. Ngalisisikhatsi, uma balimele kutsi bangaphatamisa emasotja, babekwa bodvwana.
Ngesikhatsi intfombatana icala kuya esikhatsini uyakhweshiswa emalanga lasikhombisa. Ubese uniketwa siketi sesikhumba (lebole) lesincane ngelinani lesihlotjiswe ngemakinobho lenta lilayini kanye nesikhumba lesijikelako, lesikhombisa sigaba lesisha ngengucuko kusuka emntfwaneni kuya kuwesifazane. Uphindze agcoke intepana, indlela lenye lencane yebesifazane labashadile betidziya tangaphambili letincane.
Njengalesiketi lesincane, sivama kuhlotjiswa ngemakinobho kuphela kanye netintsambo letilula letijikelako tebuhlalu kufana naleto letitfolwa kutidziya letincane tangaphambili tebesifazane labashadile. Le byale ichutjwa ngumfati lomdzala wesikhulu, besifazane labadzala kanye nemantfombatane lasokile. Lomsebenti ufaka umsebenti wekuhhhula tinwele, lapho khona letinwele temantfombatana timise kwesitulo selibhayisikili (tlhotshwana) tigcotjiswe ngemalahle kanye nemafutsa, bube buso babo bentiwe ngemafutsa kanye nelibala lelibovu samtfubi lohhwabile-lonsundvu.
Lamantfombatane anikwa tidziya tangembili tesikhumba bomake babo labatigcoka ne ntepana. Emabele abo akavalwa, imikhono yabo igcotjiswe tjani (ditokwa) phindze bagcoka buhlalu (mathala) etintsanyeni tabo. Ngemuva kwekucala-kubasesikhatsini lolosokako ucitsa inyanga endzaweni yekusokela (mphato) lapho batfola khona kufundziswa nekuyalwa ngekulala.
Bahamba kusikwa lokufanako kanye nekweluleka kwe labia minora. Lesisigaba sichazeka ngekuhlabela kanye nekudansa, kugcizelela kuvana phakatsi kwalabatosoka. Bayafundziswa indlela yekwakha imidola (gimwane noma popenyane) kanye nemamethi lasuka etjanini bemfula (legolo) kanye nekuhlobisa titselo leticinile tasetindlini (mogope). Esigabeni sabo sekugcina sekusoka, lamantfombatana abitwa ngema boramaswaile, futsi avalwa ngemlotsa ngaphambi abuyele emakhaya lapho banikwa lesigaba sekuba yi kgarebe.
Ngebafana bemaNtwana, lenchubo yekusoka — lefana naleyo lebuhlungu lehanjwe besifazane — ibala sigaba sabo sekushintja iphindze ibalungiselele ngesento selikusasa labo emmangweni. Besilisa labasha labasikiwe bembatsiswa ngetembatfo tebesifazane kantsi netinwele tabo tentiwa ngekuma kwesitulo selibhayisikili lesakhelwe losokile wesifazane.
Elukhalweni lwabo bagcoka tjani lobunebuhlalu lobuyindingilizi lobakheke ngendlela yekubamhlophe, bovu na mnyama noma luhlata losasibhakabhaka, kulandzele phinki — lokucishe kuhlele lelibala leligcokwe besifazane labasokile nalabashadile. Ngemuva kwekusoka, besilisa bemaNtwana balahla tonkhe timphawu talababili labadzala besilisa nesifazane phindze bacabange kumaka lokuvala lutfo, banikwe imisebenti emimangweni.Translated by Phindile Malotana


text:
71Kwatsi ngemnyaka wekucala waBhelshasari, inkhosi yaseBhabhulona, Danyela wabhudza liphupho, kwendlula imibono engcondvweni yakhe aselele embhedzeni wakhe ngalobo busuku. Walibhala phansi leliphupho alandzisa lobekucuketfwe ngilo leliphupho.
2Danyela watsi: “Embonweni wami ebusuku, ngabona embikwami kwakunemimoya yomine yasezulwini, ivumbuka elwandle lolukhulu. 3Kwakhuphuka letikhulu tilo letine, nguleso sehlukile kulesinye, taphuma elwandle.
4
49:19,22
50:17
Hez. 17:3,7
Hab. 1:8
“Sekucala sasinjengelibhubesi, futsi sasinetimphiko telusweti: Ngabukisisa, taze timphiko taso tahleshulwa, lesilo saphakanyiswa emhlabatsini kuze sime ngetinyawo taso letimbili njengemuntfu, sase sinikwa inhlitiyo yemuntfu.
5“Ngatsi ngisabukile, naku embikwami sekume lesinye silo sesibili, sona-ke sasinjengelibhele. Saphakanyiswa ngalomunye wemihlubulo yaso, sasinetimbambo letintsatfu emlonyeni waso emkhatsini wematinyo aso, satjelwa kwatsiwa: ‘Vuka, udle, wesutse inyama.’
6“Emvakwaloko, ngatsi ngiyabuka, ngabona embikwami lesinye futsi silo, sona-ke sasifanana nengwe. Lapha emhlane waso sasinetimphiko letine letinjengetenyoni. Lesilo sasinetinhloko letine, sanikwa emandla ekubusa.
7“Emvakwaloko, embonweni wami ebusuku ngabuka, ngabona embikwami lesinye futsi silo sesine, sasesabeka, setfusana kakhulu futsi sinemandla lamakhulu. Sasinetimbabela tematinyo ensimbi, sasikufihlita sikushwabudzele loko lesikubambile sigcobagcobe loku lokwakusele kwako ngetinselo taso. Sasehlukile kuto tonkhe leta takucala tilo, futsi sasinetimphondvo letilishumi.
8
“Ngatsi ngisacabanga ngaletimphondvo, ngase ngibona sekunalolunye luphondvo embikwami, luluncane, lolwamila nje emkhatsini wato; kwatsi letintsatfu taleta tekucala timphondvo tazuphuneka embikwalo. Lolu-ke luphonjwana lwase lunemehlo lanjengewemuntfu, nemlomo lowawukhuluma ngekutigabatisa.”
9
4:2
“Ngatsi ngisabukile,
tihlalo tebukhosi tabekwa ngabolonina,
Lophila Phakadze Naphakadze wahlala kusakhe.
Tembatfo takhe tatimhlophe njengangcocwane;
tinwele tenhloko yakhe tatimhlophe njengeboya betimvu.
Sihlalo sakhe sebukhosi sasivutsa emalangabi,
nemasondvo aso onkhe abelavuka emalangabi.
10
97:3
103:20
Semb. 5:11
20:12
Kwakugeleta umfula wemlilo,
siyalu sawo sicubuka embikwakhe.
Tinkhulungwane tetinkhulungwane tatimsingatsile.
Tinkhulungwane letilishumi tiphindvwe
katinkhulungwane letilishumi tatime embikwakhe.
Behluleli bahlala phansi.
Tincwadzi tavulwa.
11“Ngachubeka ngabukisisa ngenca yekuhlokoma kwemavi ekutigabatisa lakhulunywa luphondvo. Ngangibukisisile saze sahlatjwa lesilo, umtimba waso wabhujiswa, wajikwa emlilweni lovutsa emalangabi. 12Nato leti letinye tilo temukwa emandla ato ekubusa, kodvwa tavunyelwa kuphila sikhashana.
13
24:30
25:31
26:64
Mak. 14:62
Semb. 1:7
14:14
“Embonweni wami wasebusuku, ngabona embikwami kwakume umuntfu labenjengendvodzana yemuntfu, abehla ngemafu asezulwini. Wasondzela kuloLophila Phakadze Naphakadze, waholeleka ebukhoneni bakhe. 14
Dan. 2:44
3:29
4:31
6:26
Mik. 4:7
Luk. 1:33
Heb. 1:8
Wanikwa emandla ekubusa, nenkhatimulo, nebukhosi. Bonkhe bantfu, netive, nebantfu bato tonkhe tilwimi bakhotsama kuye bamkhonta. Kubusa kwakhe kukubusa kwaphakadze naphakadze lokungasoze kwaphela, nembuso wakhe ngulowo longasoze wacitfwa.”
15“Mine Danyela ngakhatsateka emoyeni wami, nalemibono leyendlula engcondvweni yami yangiphatamisa emphefumulweni. 16Ngasondzela ngakulomunye walabo lababeme lapho, ngambuta liciniso lako konkhe loku.
“Ngako wase uyangitjela, wangichazela kahle nekutsi kusho kutsini konkhe loku: 17‘Letilo letine tingimibuso lemine leyawuba khona emhlabeni. 18Kodvwa labangcwele balowo Longetulu Kwako Konkhe bayawunikwa umbuso loyawuba ngewabo phakadze naphakadze, yebo, waphakadze naphakadze.’
19“Ngase ngifuna kutfolisisa kahle ngalesilokati sesine kutsi sasisho kutsini, ngobe sona sasehlukile kuto tonkhe leti letinye, sesabeka kakhulu ngalamatinyo aso etinsimbi, netidladla telitfusi, silo lesasikufihlita sikushwabudzele loko lesikubambile, sigcobagcobe loko lokwakusele kwako ngetinselo taso. 20Ngabuta futsi nangaletimphondvo letatilishumi letatisenhloko yaso, nangalolu lolunye luphonjwana lolwase luyamila, lapho kwatsi letintsatfu takucala tase tiyahhohloka embikwalo, loluphondvo lwalunemehlo nemlomo lowawukhuluma ngekutigabatisa kantsi lwalubukeka lwengama leti letinye. 21
Kwatsi ngisabuka, loluphondvo lwaphekehla imphi yekutsi kuliwe nalabangcwele, futsi lwabehlula, 22kwadzimate kwefika loLophila Phakadze Naphakadze,“Lophila Phakadze Naphakadze” nome “Lomdzala Wemalanga Onkhe” wakhipha sigwebo avikela labangcwele bakhe Longetulu Kwako Konkhe, kwase kufika sikhatsi lapho batsatsa khona umbuso waba ngewabo.
23“Wase utsi: ‘Lesilo sesine ngumbuso wesine loyawuvela emhlabeni. Uyawukwehluka kuyo yonkhe leminye imibuso, futsi uyawushwabudzela wonkhe umhlaba, uwugcobagcobe phansi uwufihlite. 24
Letimphondvo letilishumi ngemakhosi lalishumi layawuvela kulombuso. Emvakwawo kuyawuvela lenye inkhosi leyakwehluka kulawa lamanye akucala; iyawutfobisa emakhosi lamatsatfu. 25
12:7
Semb. 12:14
Iyawukhuluma ihlambalate Longetulu Kwako Konkhe, icindzetele labangcwele bakhe, yetame kugucula tikhatsi temikhosi lemisiwe nemitsetfo. Labangcwele bayawunikelwa kuyo kube sikhashana, netikhatsi, nencenye yesikhatsi.“sikhashana, netikhatsi, nencenye yesikhatsi” nome “umnyaka, neminyaka lemibili nesigamu”
26“ ‘Kodvwa behluleli bayawuhlala, lenkhosi iyakwemukwa emandla ayo ekubusa, icitfwe kokuphela. 27Lapho-ke kubusa, nemandla, nebukhulu bemibuso yonkhe lengaphansi kwelizulu, kuyawunikelwa etandleni talabangcwele, sive saLongetulu Kwako Konkhe. Umbuso wakhe kuyawuba ngumbuso waphakadze naphakadze, bonkhe babusi bayawukhotsama kuye bamkhonte, bamlalele.’
28
10:8
“Loku-ke kuphela kwendzaba yonkhe. Mine Danyela, ngakhatsateka kakhulu ngimicabango yami, buso bami baze baphaphatseka, kodvwa lendzaba yaba sifuba sami ngedvwa.”


text:
201
Mak. 16:1
Luk. 24:1
NgeliSontfo ekuseni ngeluvivi, Mariya waseMagdala wahamba waya ethuneni, wakhandza kutsi litje selisusiwe emnyango welithuna. 2Masinyane waya kuSimoni Phetro, wamkhandza analomfundzi labetsandvwa nguJesu, wafike wabatjela watsi: “Sebayitsatsile iNkhosi ethuneni; asati kutsi bayibeke kuphi!”
3Phetro nalomfundzi lomunye besuka, baya ethuneni. 4Bobabili bagijima, kodvwa lona lomunye umfundzi wagijima kakhulu kunaPhetro, wafika kucala ethuneni. 5Wagobondzela, wahlola, ekhatsi wabona tindvwangu telineni, noko akangenanga ekhatsi. 6Emvakwakhe wefika naSimoni Phetro, yena wangena ekhatsi ethuneni. Watibona tindvwangu telineni tifutjatwe phansi, 7kanye nalena leyayigigelwe enhloko yaJesu. Yona beyingekho kanye naleti letinye; yayigocotwe yodvwana. 8Lona lomunye umfundzi labefike kucala, wase uyangena naye ethuneni, wabona, wakholwa. 9Noko babenguloku bangawucondzisisi kahle umBhalo lowawutsi kufanele avuswe ekufeni. 10Base bayancandzeka babuyela ekhaya.
11Kepha Mariya wema edvute nelithuna akhala; asachubeka akhala wahlola ngekhatsi ethuneni. 12Wabona tingilosi letimbili tembetse lokumhlophe tihleti lapho bekunesidvumbu saJesu khona, lenye ingasenhloko, lenye ingasetinyaweni. 13Tambuta tatsi: “Make, ukhalelani?”
Watiphendvula watsi: “Sebatsetse iNkhosi yami, angati nekutsi bayibeke kuphi!”
14
Emvakwekusho njalo, watsi uyagucuka, wabona Jesu emile, kodvwa akatanga kutsi nguJesu. 15Jesu wambuta watsi: “Make, ukhalelani? Ufuna bani?”
Masinyane acabanga kutsi ngumlindzi wengadze, watsi kuye: “Nkhosi, nangabe utsetfwe nguwe, ngilayele lapho umbeke khona, ngitakuya ngimlandze.”
16Jesu watsi kuye: “Mariya!”
Wagucuka wasabela ngesiHebheru watsi: “Rabhuni,” lokusho kutsi: “Mfundzisi.”
17
Heb. 2:11
Jesu watsi: “Ungangitsintsi, ngobe ngisengakenyukeli kuBabe, kodvwa hamba uye kubazalwane bami ubatjele kutsi sengiyenyuka ngibuyela kuye longuBabe wami neYihlo, Nkulunkulu wami naNkulunkulu wenu.”
18Ngako Mariya waseMagdala wahamba wayawutjela bafundzi baJesu watsi: “Ngiyibonile iNkhosi;” washo nekutsi imtjele loko.
19
Luk. 24:36
1 Khor. 15:5
Kwatsi kusihlwa kwangalelo Sontfo bafundzi bakhe batikhiyele endlini ngekwesaba emaJuda, Jesu wefika kubo, bambona aseme emkhatsini wabo watsi: “Kuthula akube kini!”
20Asababingelele wabakhombisa tandla takhe nemhlubulo wakhe. Bafundzi bakhe bajabula kakhulu, nabayibona iNkhosi. 21
Jesu waphindza futsi watsi kubo: “Kuthula akube kini! Njengaloku Babe angitfumile mine, nami ngiyanitfuma.” 22Watsi kube asho njalo, wabaphefumulela watsi: “Yemukelani Moya Longcwele. 23
18:18
Nome ngubani lenimtsetselela tono, utsetselelwe; kantsi futsi nome ngubani leningamtsetseleli tono, akatsetselelwa.”
24
14:5
Lomunye webafundzi bakhe labali-12, Tomase, lekwakutsiwa liPhahla, abengekho emkhatsini wabo nakufika Jesu kubo. 25Ngako-ke laba labanye bafundzi base bayamtjela batsi: “Siyibonile iNkhosi.”
Kodvwa yena watsi kubo: “Ngaphandle kwekutsi ngibone emanceba etipikili etandleni takhe, ngifake umuno wami lapho bekunetipikili khona, ngifake nesandla sami emhlubulweni wakhe, ngeke ngikholwe.”
26Kwatsi sekwendlule liviki bafundzi bakhe bandzawonye futsi kuyona leyondlu, naTomase akhona, iminyango ikhiyiwe, Jesu wefika wema emkhatsini wabo, watsi: “Kuthula akube kini!” 27Jesu watsi kuTomase: “Faka umuno wakho la, ubone tandla tami; welule nesandla sakho, usifake emhlubulweni wami. Khawula kungakholwa, kodvwa bani ngulokholwako!”
28Tomase waphendvula watsi: “Nkhosi yami, Nkulunkulu wami!”
29
Jesu watsi kuye: “Uyakholwa ngobe sewungibonile? Maye, babusisiwe labo labakholwa bangakaboni!”
30
Jesu wenta tibonakaliso letinyenti, embikwebafundzi bakhe, letingakabhalwa kulencwadzi. 31
Rom. 1:17
1 Joh. 5:13
Leti tibhalelwe kutsi nitewukholwa kutsi Jesu unguKhristu, iNdvodzana yaNkulunkulu, nekutsi ngekukholwa kwenu nibe nekuphila ngelibito lakhe.


text:
111
Sive sacala sasola Simakadze ngenca yetinhlupheko taso; watsi kube asive, lulaka lwakhe lwabavutsela. Watfumela umlilo lowavutsa emkhatsini wabo, waze washisa nalababesemaphetselweni enkambu. 2Batsi kube bantfu bakhale kuMosi, wase uthandaza kuSimakadze, umlilo wacima. 3
Ngako-ke lendzawo yabitwa ngekutsi iThabera,“iThabera” kusho “kusha” ngobe umlilo waSimakadze wavutsa emkhatsini wabo.
4
16:3
Hla. 106:14
1 Khor. 10:6
Kukhona bantfu betive lababesemkhatsini wema-Israyeli, lababekhala ngekukhanuka inyama. Nawo ema-Israyeli akhala, atsi: “Ngubani lotasipha inyama sitekudla? 5Sesikhumbule eGibhithe lapho sasidla khona inhlanti mahhala, sasidla emaselwa, nemajoti, nashaladi na-anyanisi, negalikhi. 6Kodvwa nyalo sesilahlekelwe lutsandvo lwekudla. Kute kudla lapha, ngaphandle kwalemana!”
7
Hla. 78:24
Imana yayifanana nenhlanyelo lencane lemhlophe, kufanane nemanafu. 8Bantfu babehamba bayewubutsa, bese bayakusila esigayweni setandla nome etjeni lekusila. Babekupheka ngelibhodo nome bente ngako emacebelengwane. Kwakunambitseka njengekudla lokuphekwe ngemafutsa emncumo. 9
Ngesikhatsi kwehla ematolo ebusuku enkambu, nemana yayehla kanye nawo.
10Mosi weva bantfu emindenini yonkhe balila, ngulaba nalaba emnyango welithende labo. Simakadze watfukutsela wabilelana; naMosi waphatseka kabi emoyeni ngaloko. 11Wabuta kuSimakadze watsi: “Inceku yakho uyiletseleleni lokuhlupheka? Ngenteni lembi kuwe, kutsi ungaze ungeleke ngalomtfwalo wabo bonkhe labantfu? 12
Bemitfwa ngimi yini bonkhe labantfu? Batalwa ngimi yini, kutsi ungaze ungitjele kutsi angibagone ngemikhono njengesidzandzane nasiphetse luswane, ngize ngiyewubangenisa eveni lowaletsembisa bokhokho babo ngesifungo? 13Ngingayitsatsaphi nje inyama lengenela bonkhe labantfu? Bayangikhalela batsi: ‘Siphe inyama sitekudla.’ 14Anginawo emandla ekwetfwala bonkhe labantfu, ngobe bangumtfwalo lomatima kakhulu lapha kimi. 15Nangabe utangiphatsa kanjena, ngiyacela kutsi usale sewungibulala khona manje nje, nangizuze umusa ebusweni bakho, khona ngingasayiwuphindze ngibone lusizi lwami.”
16
Simakadze wakhuluma kuMosi, watsi: “Letsa baholi bema-Israyeli labangema-70 lobatiko kutsi babaholi netiphatsimandla emkhatsini walabantfu. Baletse lapha ethendeni lekuhlangana, kutsi batekuma lapha kanye nawe. 17Ngitakwehla ngitewukhuluma nawe lapho, ngitsatse lokunye lokukwaMoya lokukuwe ngikunike bona. Batakusita ekwetfwaleni umtfwalo walesive kanye nawe, khona ungetikwetfwala wedvwa. 18
Tjela labantfu utsi: ‘Tihlambululeni nitilungiselele likusasa; kukhona inyama lenitayidla kusasa kona loku. Simakadze univile nanikhala nitsi: “Ngubani longasipha inyama sitekudla? Sasincono eGibhithe.” Manje-ke Simakadze utanipha inyama, futsi vele nitayidla. 19Ningeke niyidle lilanga linye, nome lamabili, nome lasihlanu, nome lalishumi nome langema-20, 20kodvwa niyakuyidla inyanga yonkhe, ize iphume nangemakhala, inenyanyise, ngobe senimlahlile Simakadze losemkhatsini wenu, nakhala kuye natsi: “Empeleni saphumelani khona lena eGibhithe?” ’ ”
21
Kodvwa Mosi wakhuluma watsi: “Naku lapha ngihola emadvodza lati-600 000, lahamba ngetinyawo, kodvwa ujinge utsi: ‘Ngitawubanika inyama labatayidla inyanga yonkhe!’ 22Beyingabenela yini inyama kube bekungahlatjwa yonkhe imihlambi yetimvu, netimbuti, netinkhomo? Betingabenela yini tona tinhlanti tonkhe telwandle lebetingabanjelwa bona?”
23
59:1
Simakadze waphendvula Mosi watsi: “Sandla saSimakadze sifishane yini? Utase ubone-ke kutsi loku lengikushoko kutakwenteka ngempela yini kuwe, nome cha!”
24Ngako-ke Mosi waphuma wayawutjela sive konkhe labekutjelwe nguSimakadze. Wahlanganisa bonkhe baholi lababengema-70, wabemisa batungeleta lithende lekukhontela. 25Simakadze wase uyehla asekhatsi efini, wakhuluma naye. Wase utsatsa lokunye kwaMoya lokwakukuMosi, wakubeka etikwalabaholi labangema-70. Watsi kube Moya ahlale etikwalabaholi, baphrofetha, kodvwa abazange baphindze baphrofethe.“abazange baphindze baphrofethe” nome “baphrofetha siphelane”
26Lababili balabaholi labangema-70, bo-Eldadi neMedadi, bona babesele enkambu, bangakayi ethendeni lekuhlangana. Nabo behlelwa nguMoya baphrofetha. 27Kwaphuma lelinye lijaha lagijima layawubikela Mosi, lafike latsi: “Bo-Eldadi naMedadi bayaphrofetha lena enkambu.”
28
Joshuwa, umsa waNuni, labengumsiti waMosi kusukela ebusheni bakhe, wakhuluma kuMosi, watsi: “Nkhosi yami, Mosi, bathulise!”
29Mosi wamphendvula, watsi: “Unemona yini ngami? Ngifisa shangatsi sonkhe sive saSimakadze ngabe sibaphrofethi nekutsi Simakadze abeke Moya wakhe kuso.” 30Mosi nabo bonkhe baholi besive sema-Israyeli bancandzeka babuyela enkambu.
31
Hla. 78:26
Masinyane Simakadze wakhuphula umoya lomkhulu ngaselwandle waletsa tigwaca leteta tindizela phansi kuphakama lokungaba limitha linye kusuka emhlabatsini, tacondza ngasenkambu tichamuka ngenhla nangentasi, tatungeleta inkambu; kusuka ngala kwato kuya ngale kwakungaba luhambo lwelilanga linye ngetinyawo. 32Ngalelo langa bantfu basukuma bagola letigwaca lonkhe lilanga nebusuku balo, ngisho nangakusasa kwakhona, kute noko lowagola ngaphansi kwemakhilogremu labengaba yinkhulungwane. Bateneka ngephandle kwenkambu. 33Kwatsi naleyo nyama yabo isegcwele umlomo, bangakayihlafuni nekuyihlafuna, lulaka lwaSimakadze lwabavutsela wabashaya ngesifo lesimatima. 34Ngako-ke libito laleyo ndzawo kwabe sekutsiwa yiKhibrothi Hathava,Lelibito lelitsi “Khibrothi Hathava” lisho “emadliza ekushanguleka nome kuhahela kudla” ngobe lapho ngulapho bangcwaba bantfu lababehahela kudla.
35Sive satfutsa eKhibrothi Hathava, sahamba saze semisa eHaserothi, lapho sefika sahlala khona.


text:
Mullets
Ligama Lemndeni Lelatiwako
Mullets
Lelinye Lelatiwako
Grey mullets (iMullets lemphunga)
Ligama Lesayensi
Mugilidae
Linani
Ingangemasentimitha lamashumi layimfica, silinganiso singemasentimitha lamashumi lasihlanu.
Kutiveta
Umtimba loyindingilizi lendze nekugcina kwayo ndzawototimbili letinciphako. Mabili emaphiko angemuva lamancanyana lahlukanisekile kahle. Umsila uyahhuka. Imilomo lemincane lenetindzebe leticinile kanye nematinyo lamancane. Tite emalayini labonakalako. Tivame kunelibala lelisiliva lelinamtfubi, mhlophe noma nsundvu noma emalayini.
Satiso Setintfo Tonkhe
Umndeni weMugilidae ufaka tinhlobo letilishumi nesikhombisa kanye nemacembu lamashumi lasikhombisa nakubili. Lesetikhulile letindzala titfolwa emantini lashona kancane ngemuva kwemagagasi. Lesetikhulakhulile tingangemasentimitha lamabili tibhace emifuleni levulekile. Ngalesinye sikhatsi tiphazamiseka negoldfish. Tibanjwa ngekutsengiselwana. Tisakateke emantini lavulekile.
Kudla Kwato
Tidla titjalo letincane letihluma emantini noma eceleni kwemanti, ticucu tematje, tilwanyana,emacandza etimfishi kanye netilwane letincane netitjalo letindanda ngetulu kwemanti.
Kusakata
Tivela ngetinhlobo tonkhe tekushisa/tekubandza nasetindzaweni letishisako letinelwandle mhlaba wonkhe.
Izinhlobo Ezejwayelekile
Flathead mullet - Mugil cephalus
Groovy mullet - Liza dumerilii
Southern mullet - Liza richardsonii


text:
101
14:21-29
Num. 9:15
Hla. 78:13
Ngitsandza kutsi nati, bazalwane bami, kutsi kwentekani kubokhokho betfu. Bonkhe babengephansi kwelifu, futsi bonkhe balwewela lwandle. 2Bonkhe babhajatiswa kuMosi, efini naselwandle. 3
Dut. 8:3
Hla. 105:40
Bonkhe badla kudla kunye kwaMoya. 4
Num. 20:10-11
Bonkhe banatsa sinatfo sinye saMoya, ngobe banatsa edvwaleni laMoya lelabalandzela. Yebo, lelo dvwala lalinguKhristu. 5
26:65
Heb. 3:17
Nome kunjalo, linyenti labo alimjabulisanga Nkulunkulu, ngako labhubhela ehlane.
6
Konkhe loko kusibonelo kitsi, kuze kutsi singakufisi lokubi, njengaloko bona bebakufisa. 7
32:6
1 Joh. 5:21
Futsi ningabi ngulabakhonta tithico njengalabanye babo, nanjengobe kubhaliwe kutsi: “Bantfu bahlala phansi balibala kudla nekunatsa, batsi besuka lapho basukuma bagidza.” 8
1 Khor. 6:18
Futsi singagwadli singaphingi njengobe labanye babo bagwadla, baphinga; bafa ngalanga linye labati-23 000. 9
Num. 21:5-6
Hla. 95:8
Imis. 5:9
Futsi singayilingi iNkhosi njengalabanye babo labayilinga, babhujiswa tinyoka. 10
Num. 14:1
16:41-49
2 Sam. 24:16
Fil. 2:14
Ningakhononi njengalabanye kubo labakhonona, babhujiswa ngumbhubhisi.
11
1 Khor. 9:10
Konkhe loko kwenteka kubo kuze kube sibonelo kitsi. Ngako kwabhalwa phansi njengesecwayiso kitsi tsine lesesifikelwe sikhatsi sekugcina.
12
Ngako-ke lotsi umile, akacaphele kutsi angawi. 13
1 Thes. 5:24
Anikefikelwa kulingwa lokwehlukile kunekwalabanye bantfu. Kepha Nkulunkulu wetsembekile, yena angeke avume kutsi nilingwe ngalokungetulu kwemandla enu. Ngesikhatsi sekulingwa utaninika emandla ekuma, anentele nendlela yekuphepha.
14
Ngaloko-ke, batsandzekako bami, balekelani kukhonta tithico. 15
Ngikhuluma kini njengakubantfu labahlakaniphile; phenyisisani kahle kutsi ngisho kutsini. 16
Mak. 14:22-24
Luk. 22:19-20
Imis. 2:42
Kantsi indzebe yesibusiso lesiyibongako ayisiyo yini inhlanganyelo yengati yaKhristu? Sinkhwa lesisihlephulako asisiso yini sinkhwa senhlanganyelo yemtimba waKhristu? 17
1 Khor. 12:12,20,27
Sinkhwa sinye, ngako-ke tsine sonkhe singumtimba munye, ngobe sonkhe sihlanganyela esinkhweni sinye.
18
7:6,14
1 Khor. 9:13
Bukani baka-Israyeli ngekwelisiko: Labadla imihlatjelo abasibo yini labahlanganyela naNkulunkulu elatini? 19
Ngitsini-ke manje? Ngitsi lokuhlatjelwe tithico kulutfo yini, nome sithico silutfo? 20
Dut. 32:17
Hla. 106:37
Cha, kodvwa ngitsi: Loko lokuhlatjwe ngemahedeni akuhlabela emadimoni, akakuhlabeli Nkulunkulu. Angitsandzi kutsi nihlanganyele nemadimoni. 21
Ningeke ninatse endzebeni yeNkhosi niphindze niyewunatsa endzebeni yemadimoni. Ningeke nihlanganyele esidlweni seNkhosi niphindze nihlanganyele esidlweni semadimoni. 22
Sifuna kutsi iNkhosi ibe nesikhwele yini? Sinemandla yini kunayo?
23
Nitsi: “Kuvumelekile konkhe,” kodvwa akusiti konkhe. “Kuvumelekile konkhe,” kodvwa akwakhi konkhe. 24
1 Khor. 13:5
Fil. 2:4
Akubete lotifunela kwakhe, akube ngulowo nalowo afunele lomunye.
25Konkhe lokutsengiswa esilaheni kudleni, ningabuti lutfo ngenca yanembeza. 26
Hla. 24:1
50:12
Ngobe umBhalo utsi: “Umhlaba nako konkhe lokukuwo kweNkhosi.”
27Nangabe lomunye kulabangakholwa animema, nitsandza kuya, nibodla konkhe lakubeka embikwenu ningabuti lutfo ngenca yanembeza. 28
Kepha nangabe lomunye atsi kini: “Loku kuhlatjelwe tithico,” ningakudli, ngenca yakhe, nangenca yanembeza. 29
Angisho nembeza wakho, kodvwa ngisho walomunye.
Nitsi: “Yini kutsi inkhululeko yami yehlulelwe ngunembeza walomunye umuntfu? 30
1 Thim. 4:4
Nangabe ngidla ngekubonga nginyembenyelwani ngalengikubongako?” 31
Khol. 3:17
Imphendvulo yami itsi: Nome niyadla, nome niyanatsa, nome nentani-ke lokunye, konkhe akwentelwe ludvumo lwaNkulunkulu. 32
Ningabi sikhubekiso kumaJuda nakumaGriki, nakulo libandla laNkulunkulu, 33
njengobe nami ngijabulisa bonkhe bantfu ngako konkhe, ngingafuni kutisita mine, kodvwa ngifuna kusita labanyenti, kuze kutsi basindziswe.


text:
11
33:11
Num. 11:28
27:18
Dut. 1:38
Emvakwekufa kwaMosi, inceku yaSimakadze, Simakadze wakhuluma naJoshuwa, umsa waNuni, labengumsiti waMosi, watsi: 2
“Mosi, inceku yami, ufile. Ngako-ke wena kanye naso sonkhe lesive sema-Israyeli tilungiseleleni kwewela umfula iJordane, niye eveni lengilinika sive sema-Israyeli. 3
Josh. 14:9
Ngiyakuninika yonkhe indzawo, lapho tinyawo tenu tiyawunyatsela khona, njengobe ngetsembisa Mosi. 4
Num. 34:2
Live lenu liyawujuba ngelihlane ligudle iLebanoni kuye emfuleni lomkhulu iYufrathe, lidzabule live lemaHethi, kudzimate kufike eLwandle Lolukhulu ngasenshonalanga. 5
Heb. 13:5
Kute namunye loyawukhona kumelana nawe, tonkhe tinsuku tekuphila kwakho. Ngiyakuba nawe, njengobe nganginaye naMosi. Ngingeke ngikushiye, futsi ngingeke ngikulahle.
6
Josh. 19:51
“Cina, ube nesibindzi, ngobe utawuhola lesive kutsi siyekudla lelive lengaletsembisa boyisemkhulu ngesifungo kutsi ngitabapha lona libe lifa labo. 7
17:11,20
28:14
29:9
Josh. 23:6
Intfo nje, wena cina kakhulu, ube nesibindzi. Caphela, uyilalele yonkhe imitsetfo lowayinikwa nguMosi, inceku yami. Ungaphambuki kuyo, ngesekudla nome ngesancele, khona-ke uyakuphumelela nome ngukuphi lapho uya khona. 8
Hla. 1:2
Emavi alencwadzi yemtsetfo angesuki emlonyeni wakho; uyawucabangisisa ujule kuwo busuku nemini, kuze ukhone kukwenta konkhe loku lokubhalwe kuwo; khona-ke uyawuphumelela kube kuhle kuwe. 9Angikakuyali yini? Cina ube nesibindzi. Ungetfuki, futsi ungaphelelwa ngemandla, ngobe Simakadze Nkulunkulu wakho uyakuba nawe nome ngukuphi lapho uya khona.”
10Ngako Joshuwa wayala baholi besive, watsi: 11
“Hambani nidzabule ekhatsi nalenkambu, nimemetele esiveni sonkhe, nitsi: ‘Tilungiseleleni kudla kwenu. Emvakwemalanga lamatsatfu kusukela lamuhla nitakwewelela ngesheya kweJordane ningene eveni, live Simakadze Nkulunkulu wenu lanipha lona kutsi libe lenu.’ ”
12Joshuwa wakhuluma esiveni sakaRubeni, nesakaGadi, kanye nencenye yesive sakaManase, watsi: 13
Dut. 3:18
“Khumbulani umyalo waMosi, inceku yaSimakadze, laninika wona watsi: ‘Simakadze Nkulunkulu wenu sewuniphile lelive kutsi libe yindzawo yenu yekuphumula.’ 14Bafati benu nebantfwabenu, netifuyo tenu kungahlala kulelive Mosi laninika lona ngasemphumalanga kweJordane, kodvwa nine nonkhe madvodza emphi lenihlomile, kufanele newele iJordane embikwebanakenu. Kufanele nibasite banakenu, 15adzimate Simakadze abaphe kuphumula nabo, njengobe aniphile nani, baze balidle lelive Simakadze Nkulunkulu wenu labapha lona. Emvakwaloko-ke nine seningancandzeka nibuyele eveni lelisabelo senu, ngesheya kweJordane, kubheka ngasemphumalanga, live lenalinikwa nguMosi, inceku yaSimakadze.”
16Baphendvula Joshuwa, batsi: “Konkhe losiyale ngako kutsi sikwente, sitakwenta, kantsi nome kukuphi lapho usitfuma khona sitakuya. 17Njengobe naMosi sasimlalela ngalokuphelele, nawe sitakulalela sikuhloniphe. Kuphela nje, Simakadze Nkulunkulu wakho akabe nawe, njengaloku abenaye naMosi. 18Nome ngabe ngubani loyawumelana nemavi akho, nome umyale kutsi enteni, nangabe uyala kukulalela, uyawubulawa. Kuphela nje, cina ume sibindzi!”


text:
Indzawo Yelihlatsi ne Vredefort Leyindingilizi
Transvaal Licembu Lelikhulu
Ngemuva kweLicembu Lelikhulu le Transvaal kwefika iBushveld Complex, lelakhiwa ngesikhatsi linani lelikhulu lelitje imolten naliphushwa kusuka eMantle kuya etindzaweni letiphakeme te Licembu Lelikhulu le Transvaal. Lonamjovo walelitje kulobulula be Licembu Lelikhulu leTransvaal lelakha incenye yelitje leyiyi igneous complex leyavala indzawo lengaba ngema khilomitha latinkhulungwane letimashumi lasitfupha, lokwayenta lenkhulu mhlabawonkhe. le Bushveld Complex nayo yenteka kutfwala emaphesenthi lamashumi lasiphohlongo ePlatinum yemhlaba. Ngulokumnandzi kitsi!
Kepha bekungasiyo imidlalo lemihle leyo. Ngeminyaka letigidzi netinkhulungwane letimbili endvulo, imetiorite lenkhulu yawela emhlabatsini kwaba yintfo lengaba likhulu nemashumi lamabili ku south-west yase Goli. Ishaya kamatima kangangobe lelitje laphakamiseka, kwaba makhilomitha lalishumi ngetulu kwe ndzawo yalo lengiyo. Umphumela kwaba yi Vredefort Dome, lenkhulu kanye nalensha-imeteorite yesisindvo kulendzawo leseMhlabeni (lekala lokungaba ngemakhulu lamabili nemashumilasihlanu ngasemaceleni, nomake incumbi yale crater seyigcwalisekile manje). Lesisisindvo naso sagcibedzela leligolide lebelikadze, ngaleso sikhatsi, lilele ngetulu kwemhlaba, futsi njalo belikadze livikele kuchuma.
Kepha le Vredefort Dome beyinganakwa kangako njengesisindvo sesimo, ekuhambeni kweminyaka, tintfo letiningi letehlukene tafaka phambili imivo yato. Nomakunjalo, luhlolo lolusandza kwentiwa luvetile tintfo kancane, kanye nekuveta nge mvelaphi ye Dome kubonakala shengatsi sekulungisiwe ngulawo ma geologists. Noma nje anginaso siciniseko kutsi lesisindvo singenta idome hhayi icrater, kumele ngikhotsame lolwati lolunemandla lwalabancono kunami bese ngivuma kutsi imeteorite seyikwentile ekugcineni kwakokonkhe!
Translated by Phindile Malotana
Umoya wemanti, icaborn dioxide kanye naleminye imimoya lephuma kutintfo letishisako teMlaba letihlephukile bese ticala lesimo. Litulu licala kuna bese tivunguvungu ticala kudvonsa ematje lasemhlabatsini....more
Ngesikhatsi sa 1950, incwadzi lebitwa 'Umphumela: Umhlaba' yakhokhwa lelapho lababhali bacolela kutsi lama dinosaur angabikhona njengemphumela wesisindvo lesikhulu se meteorite....more
Kungumcabango kutsi tinshwana letincane telicembu le sive sentiwa kuminyaka lengaba ngu 3.07 yemakhulu netigidzi teminyaka yandvulo, esigodzini lesasikadze sinetinkinga letakhiwa ngesikhatsi tintfo letingaphansi kwencenye yemhlaba ticala kululeka....more
Uma ubuka kundzawo lengaphandle kwemhlaba nakumnyama ebusuku, konkhe kubukeka kunekuthula....more
Emuva eNingizimu Afrika, nomakunjalo, lentfutfuko yesisindvo sesayensi sabukeka sitosengca....more
Linani Lelikhulu lwe Mandla Njengobe le Vredefort bolide ihamba ngelitubane lelikhulu icondze Emhlabeni, litubane layo belingaba semkhatsini wemakhilomitha lamashumi lamane etigidzi kanye nemakhulu lamabili nemashumi lasikhombisa etigidzi ngelihora....more
Tintfo letingakajwayeleki tekufundza ngemhlaba nangematje teVredefort Leyiyindingilizi kubhalwe bososayensi ekucaleni kwemnyaka wa 1878....more
Eminyakeni lemibili yetigidzi tetinkhulungwane endvulo, Bekukadze kute titjalo emhlabeni, futsi luphawu lunye lwemphilo bekuligciwane....more
iNingizimu Afrika yindzawo lenenhlanhla sibili. Sibusiseke ngelikhaya lelitimele esigodzini sasemhlabeni lesidzala, sikhashane kunekutamatama kwemhlaba kanye nekubhedvuka kwemhlaba....more
Ngaphandle kwesikhala lesikhulu kule Vredefort Leyiyindingilizi, lesisindvo lesikhulu kakhulu lesisele ngemuva kwetinyatselo letiningi, letatsatfwa kulamatje....more


text:
Caracal
Ligama
Caracal (Felis caracal)
Kubukeka Kwato
Likati lelikhulu lelibovana longatsi unsundvu leli netindlebe letimnyama, Lelisa creamy ngephansi kwe sisu nemubala losaphuti lonyamalalako longemacashata, kanye nemilente lemidze. Lobuso balelikati bunemudvwebo lomuhle. Lesi silwane kufuna sibitwe njengelikati lelihle kunawo onkhe emakati lakhona emhlabeni. Le Caracal nayihamba ihambe ngesizotsa nangekutiva lokunemandla. Ingungcongcoshe ngekugibela tihlahla phindze libhace etihlahleni. Kuba nelibala lelimnyama noma onkhe ema Caracal lamnyama abikiwe.
Kudla Kwawo
Ngesikhatsi sekutingela, iCaracal iyaluka kusihlwa,kepha iphindze isebentise emahora ekushona kwelilanga kufuna letinye tilwane. Tintfo letenteka emini setibukiwe, ikakhulu ekutingelweni kwetinyoni. Ngebukhulu bayo le Caracal icinile futsi inelitubane, kanye futsi nekutsatsa tilwane letincane letifana ne Jerboas, ligundvwane lemhlabatsi, Ground Squirrel kanye ne Rock Hyarax, inagaphindze iwise iReedbuck lenkhulu kanye ne Duiker. Lelikati liyakwati, kusuka endleleni lelihleti ngayo, Kubeka ema metres lamane kuya kulasihlanu emoyeni lebe lisebentisa tinyawo tangemuva leticinile nebantfwana. Enta loku uma afuna kubamba tinyoni letindizako emoyeni.
Kwentiwa
Ngetindlela talo letinengi le Caracal ayinaso sikhatsi sekuhlanganiswa bese icaracal yesifazane iyavama kuhlangana newesilisa lamatsatfu. Sikali sebantfwana sihlukana emkhatsini walinye kuya kulasitfupha emakati lamancane, latalwa emva kwesikhatsi lesimalanga lamashumi lasikhombisa nesiphohlong. Lamakati lamancane angeteka sisindvo njalo ngelilanga lengema grams lamashumi lamabili nakunye noma kunjalo tifika esigabeni sekukhula nakalishumi nesitfupha kuya eshumini nesiphohlong setinyanga ngebudzala futsi avama kukhululeka naseka nelishumi nakubili ngetinyanga.
Kutiphatsa Kwawo
Le Caracal iphitsitela ebusuku kakhulu, isilwane lesifihlako, itsandza kuhlala yodvwa kantsi futsi iyingoti. Ngenca yekutingelwa ngengesilwane lesiluhlupho kubalimi, iCaracal ijike yaba likhuni kakhulu kantsi nekubona yinye kulukhunyana.
Habitat
Lelikati litfolakala etindzaweni letomile nase mahlatsini, etigodzini kanye netindzawo letisentsabeni letinemahlashana, lapho yatiwa ngekuhlala endzaweni lephakeme ngekuba ngema metres latinkhulungwane letintsatfu. Njengalamanye emakati latfolwa emahlandzeni lomile, lecaracal ingakhona kuphila sikhatsi lesidze ngaphandle kwemanti, esikhundleni kutfola tidzingo tayo.
Lapho Titfolakala Khona
Ibonakala eNingizimu Afrika, itsandza tindzawo letivulekile letisemahlatsini kanye nematje lasetinsabeni.
Luhla Lolumcoka
Sisindvo (Sifazane): Lishumi nakunye kg
Sisindvo (Silisa): Lishumi nesihlanu kg
Budze (Sifazane): Likhulu lemashumi nemfica ngema cm
Budze (Silisa): Likhulu nelishumi nesikhombisa ngema cm
Sikhatsi sekukhula kwemntfwana: Likhulu nelishumi nesikhombisa
Inombolo yalabancane: Babili kuya kulabane (ngalesinye sikhatsi basihlanu)
Order: Carnivora
Umndeni: Felidae
Kwakhiwa
Babili kuya kulabane (bavame kubasihlanu) bantfwana labatalwako ngenyanga yeMphala kuya enyangeni yeNdlovu ngemuva kwekumitsa sikhatsi lesitinyanga letimbili noma kuya ngetulu.
Spoor Description
Kunalawo lamancane ngemtimba, tinyatselo te Caracal tivulekile nalomdvwebo longephambili etinyaweni lonenyamana umcoka.


text:
151
Ngemnyaka wema-27 wekubusa kwaJerobowamu, inkhosi yaka-Israyeli, Uziya,“Uziya” uke abitwe ngekutsi “Azariya” umsa wa-Amasiya, inkhosi yakaJuda, wacala kubusa. 2
Abeneminyaka leli-16 budzala, ngesikhatsi abekwa kuba yinkhosi yakaJuda, wabusela eJerusalema iminyaka lengema-52. Libito lenina bekunguJekoliya, waseJerusalema. 3
Uziya“Uziya” uke abitwe ngekutsi “Azariya” wenta lokuhle emehlweni aSimakadze, njengobe uyise Amasiya abentile. 4Tindzawo letiphakeme tekukhontela tithico noko tona atizange tisuswe, bantfu bachubeka kunikelela kuto ngemihlatjelo, batfuncisa nemphepho khona.
5
Simakadze washaya inkhosi ngesifo lesisabulephelo, kwaze kwaba lilanga leyafa ngalo, yase ihlala endlini yayo yodvwa.Nome “endlini lapha yayingasahlushwa khona ngimisebenti yebukhosi” Kwase kunguJothamu, umsa wayo, labesengamele sigodlo, sekunguye nalobusa sive eveni.
6Leminye imininingwane ngekubusa kwa-Uziya,“Uziya” uke abitwe ngekutsi “Azariya” nako konkhe lakwenta, kubhaliwe encwadzini yemilandvo yemakhosi akaJuda. 7Uziya“Uziya” uke abitwe ngekutsi “Azariya” wase uyakhotsama wafihlwa kuboyisemkhulu eDolobheni laDavide. Jothamu, umsa wakhe, waba yinkhosi esikhundleni sakhe.
8
Ngemnyaka wema-38 wekubusa kwa-Uziya,“Uziya” uke abitwe ngekutsi “Azariya” inkhosi yakaJuda, ka-Israyeli kwabekwa Zakhariya, umsa waJerobowamu, kutsi abe yinkhosi. Wabusela eSamariya tinyanga letisitfupha. 9
Wenta lokubi emehlweni aSimakadze njengobe naboyisemkhulu babentile. Akazange aphendvuke etonweni taJerobowamu, umsa waNebati, labedvonsele ngato sive saka-Israyeli ekoneni.
10Shalumi, umsa waJabeshi, wakhela Zakhariya luzungu, wamenta silo sengubo embikwebantfu,“embikwebantfu” letinye tincwadzi tekucala titsi “eJibleyamu” wambulala, wangena esikhundleni sakhe, waba yinkhosi. 11Leminye imininingwane ngekubusa kwaZakhariya ibhaliwe encwadzini yemilandvo yemakhosi aka-Israyeli. 12
Ngaloko kwagcwaliseka livi laSimakadze lalikhuluma kuJehu litsi: “Situkulwane sakho siyawuhlala esihlalweni sebukhosi saka-Israyeli kuze kube ngusesitukulwaneni sesine.”Fundza 2 Khos. 10:30
13Shalumi, umsa waJabeshi, waba yinkhosi ngemnyaka wema-39 wekubusa kwa-Uziya,“Uziya” uke abitwe ngekutsi “Azariya” inkhosi yakaJuda; wabusela eSamariya inyanga yaba yinye. 14Menahemu, umsa waGadi, wesuka eThisa waya eSamariya. Wahlasela Shalumi, umsa waJabeshi, eSamariya, wambulala, kwase kuba nguye inkhosi.
15Leminye imininingwane ngekubusa kwaShalumi neluzungu lwakhe lalwenta, kubhaliwe encwadzini yemilandvo yemakhosi aka-Israyeli.
16Ngaleso sikhatsi Menahemu wacala eThisa wahlasela iThifsa nabo bonkhe lababesedolobheni nasemacentselweni alo, ngobe bala kumvulela emasango abo. Wadzilita iThifsa, wahhubhuta tisu tabo bonkhe bafati lababetetfwele.
17Ngemnyaka wema-39 wekubusa kwa-Uziya,“Uziya” uke abitwe ngekutsi “Azariya” inkhosi yakaJuda, Menahemu, umsa waGadi, waba yinkhosi yaka-Israyeli. Wabusela eSamariya iminyaka lelishumi. 18
Wenta lokubi emehlweni aSimakadze. Kuko konkhe kubusa kwakhe akazange asaphendvuke ngisho nakusinye setono taJerobowamu, umsa waNebati, labedvonsele ngato sive saka-Israyeli ekoneni.
19
Thiglathi Phileseri,“Thiglathi Phileseri” lelinye libito lakhe bekutsiwa nguPhuli inkhosi yase-Asiriya, wahlasela lelive, Menahemu wamnika emakhilogremu labengaba ti-34 000 esiliva, atincengela kutsi amsimise embusweni wakhe. 20
Menahemu lemali abeyikhiphisa labantfu baka-Israyeli ngenkhani. Wonkhe umuntfu labenjingile abefanele akhokhe tinhlavu tesiliva letingema-50“tinhlavu tesiliva letingema-50” nome “emagremu labengaba ngema-600” amunye, kutsi kutewunikwa inkhosi yase-Asiriya; nembala, yase iyamyekela Menahemu, yalishiya live lakhe.
21Leminye imininingwane ngekubusa kwaMenahemu, nako konkhe lakwenta, kubhaliwe encwadzini yemilandvo yemakhosi aka-Israyeli. 22Menahemu wase uyakhotsama. Phekahiya, umsa wakhe, waba yinkhosi esikhundleni sakhe.
23Ngemnyaka wema-50 wekubusa kwa-Uziya,“Uziya” uke abitwe ngekutsi “Azariya” inkhosi yakaJuda, ka-Israyeli kwabekwa Phekahiya, umsa waMenahemu, kutsi abe yinkhosi. Wabusela eSamariya iminyaka lemibili. 24
Phekahiya wenta lokubi emehlweni aSimakadze. Akazange aphendvuke etonweni taJerobowamu, umsa waNebati, labedvonsele ngato sive saka-Israyeli ekoneni. 25Lenye yetinceku takhe, Phekha, umsa waRemaliya, wamakhela luzungu. Wabutsa emadvodza langema-50 akaGileyadi, wenta Phekahiya silo sengubo. Phekha wabulala Phekahiya kanye nabo-Agobu na-Ariye;Lamanye emahumusho ate lenkhulumo wababulalela enqabeni yesigodlo saseSamariya. Phekha wase uba yinkhosi.
26Leminye imininingwane ngekubusa kwaPhekahiya, nako konkhe lakwenta, kubhaliwe encwadzini yemilandvo yemakhosi aka-Israyeli.
27Ngemnyaka wema-52 wekubusa kwa-Uziya,“Uziya” uke abitwe ngekutsi “Azariya” inkhosi yakaJuda, Phekha, umsa waRemaliya, waba yinkhosi yaka-Israyeli. Wabusela eSamariya iminyaka lengema-20. 28
Wenta lokubi emehlweni aSimakadze. Akazange aphendvuke etonweni taJerobowamu, umsa waNebati, labedvonsele ngato sive saka-Israyeli ekoneni.
29
Ngesikhatsi saPhekha, inkhosi yaka-Israyeli, Thiglathi Phileseri, inkhosi yase Asiriya, yefika yatfumba i-Ijoni, ne-Abela Bhethi Makha, neJanowa, neKhedeshi kanye neHasori. Watfumba iGileyadi, neGalile, nalo lonkhe live lakaNaftali, bantfu wabatfumba wabayisa e-Asiriya.
30
Hosheya, umsa wa-Ela, wakha luzungu ngaPhekha, umsa waRemaliya. Wambamba sigulukudvwana, wambulala, kwase kube nguye inkhosi ngemnyaka wema-20 wekubusa kwaJothamu, umsa wa-Uziya.“Uziya” uke abitwe ngekutsi “Azariya”
31
Leminye imininingwane ngekubusa kwaPhekha, nako konkhe lakwenta, kubhaliwe encwadzini yemilandvo yemakhosi aka-Israyeli.
32
Ngemnyaka wesibili wekubusa kwaPhekha, umsa waRemaliya, inkhosi yaka-Israyeli, Jothamu, umsa wa-Uziya,“Uziya” uke abitwe ngekutsi “Azariya” inkhosi yakaJuda, wacala kubusa. 33Abeneminyaka lengema-25 budzala ngesikhatsi acala kubusa. Wabusela eJerusalema iminyaka leli-16. Libito lenina bekunguJerusha, indvodzakati yaSadoki. 34Jothamu wenta lokuhle emehlweni aSimakadze, njengobe uyise Uziya“Uziya” uke abitwe ngekutsi “Azariya” abentile. 35Noko tindzawo letiphakeme tekukhontela tithico naye akazange atisuse, bantfu bachubeka nekunikelela kuto imihlatjelo, batfuncisa nemphepho khona. Jothamu wakha kabusha liSango lelingenhla lasethempelini laSimakadze.
36Leminye imininingwane ngekubusa kwaJothamu, nako konkhe lakwenta kubhaliwe encwadzini yemilandvo yemakhosi akaJuda. 37
Isa. 7:1
Ngalawo malanga Simakadze wacala kuvusa Resini, inkhosi yemaSiriya, naPhekha, umsa waRemaliya, kutsi bahlasele lakaJuda. 38Jothamu wase uyakhotsama, wafihlwa kuboyisemkhulu eDolobheni laDavide, lidolobha labokhokho bakhe. Ahazi, umsa wakhe, waba yinkhosi esikhundleni sakhe.


text:
Flame Lily
Imbali Yemlilo yase Afrika
Ligama
Imbali yemlilo yase Afrika (African Flame Lily)
Ligama Lelathini
Gloriosa superba
Inchazelo
Lembali Yemlilo ye Afrika ikhula umutsi nemacembe lamanyako nemagala lamilako lagobana emahlatsini ladvutane, kuyenta kutsi ikhone kusebentisa sesekelo saletinye titjalo. Lesitjalo sikhula ngaphansi kwetimphandze, letikhona kuphila simo sesomiso. Lamagala latfusako, noma kunjalo, ayafa onkhe emuva kwekukhokha lenye imbali. Letimbali tinalokungumlilo phindze tikhokha lokusatinhlwayi noma tishakato.
Lamabawa agocene kulomugca phindze ente tindingilizi ngasemuva kwente timbale letisandingilizi. Lamabala aletimbali ahembela kusuka kumtfubi luhlata kuya kubovu lokhanyako lonemigca lemtfubi. Lembali Yemlilo ikhula ibe limitha linye kuya etulu.
Indzawo
Lembali Yemlilo ikhulela ematjeni lamakhulu noma etihlahleni letiphansi phindze ticolela tiganga nesihlahla lesihlangene lesikhulu. Ikhula enyakatfo nase mphumalanga ifike eNingizimu Afrika kanye nase Zimbabwe nase mphumalanga ye Afrika.
Umbhalo lohlanganisiwe
Lembali Yemlilo yimbali yesive sase Zimbabwe kanye neticobosho temadayimane ngendlela yembali yemlilo lebekwa ngayo kugcokisa inkhosatana (losa yinkhosatana) Elizabeth ngesikhatsi avakashile eRhodesia ngemnyaka wa 1947.
Lembali Yemlilo itsatfwa ngekutsi ihlasela ingoti etindzaweni letise Australia lelapho isakateke khona. kukhona lapho kungatsi kunephoyizini khona kulembali futsi inesento etifenin letinengi etilwaneni.


text:
21
Naku lokushiwo nguSimakadze, utsi: “Bantfu bakaMowabi bone kwaze kwengca, ngaleso sizatfu ngingeke ngihlale ngingabajezisi. Bashise ematsambo enkhosi yaka-Edomu, adzimate aba njengemcakaco. 2
Jer. 48:1
Ngako-ke ngitakwehlisela umlilo etikwaMowabi, lotawucotfula tigodlo taseKheriyothi.“taseKheriyothi” nome “temadolobha abo” Bantfu bakaMowabi bayawufela emsindvweni lomkhulu wemphi ngesikhatsi nakuliwa imphi, emkhatsini wekukhala bumayemaye bemabutfo kanye nasekukhaleni kwelicilongo. 3Ngitawubhubhisa umbusi wakaMowabi kanye nato tonkhe tikhulu takhe,” kusho Simakadze.
4
Naku lokushiwo nguSimakadze, utsi: “Bantfu bakaJuda bone kwaze kwengca, ngaleso sizatfu ngingeke ngihlale ngingabajezisi. Bawulahlile umtsetfo waSimakadze, bangete batigcina timiso takhe, bedukiswe tithico,“tithico” nome “ngemanga” lekutithico letatikhontwa“lekutithico letatikhontwa” nome “lokungemanga labelandzelwa” boyisemkhulu. 5Ngako-ke ngitakwehlisela umlilo etikwaJuda lotawushisa ucotfule tigodlo taseJerusalema.”
6
Naku lokushiwo nguSimakadze, utsi: “Bantfu baka-Israyeli bone kwaze kwengca, ngaleso sizatfu ngingeke ngihlale ngingabajezisi. Labalungile babatsengisa ngesiliva, bese kutsi labeswele babatsengise ngetincabule letimbili. 7
Bagcobagcoba tinhloko talabamphofu kube shangatsi bagcobagcoba lutfuli lwemhlaba, bese kutsi labacindzetelwe bangababoneleli. Indvodza nemsa wayo balala nentfombatana yinye, ngaloko bahlazise Libito lami lelingcwele. 8
Dut. 24:12
Bacambalala phansi eceleni kwalelo nalelo lati ngetingubo tesibambiso. Endlini yaNkulunkulu wabo banatsa liwayini lalabahlawulisiwe.
9
Dut. 2:33
Josh. 24:8
Khu. 11:23
“Kepha mine ngawabhubhisa ema-Amori embikwenu,“embikwenu” nome “embikwabo” nome abemadze njengemisedari acine njengema-okhi. Ngabhubhisa netitselo tawo ngetulu netimphandze tawo ngaphansi.
10
14:21
“Mine futsi nganikhipha eGibhithe, nganihola iminyaka lengema-40 ehlane, ngentela kuninika live lema-Amori. 11Ngaphindza nganivusela baphrofethi emkhatsini wemadvodzana enu kanye nebaNaziri emkhatsini wemajaha enu. Akusilo liciniso yini lelo, sive sema-Israyeli?” kusho Simakadze.
12
Khu. 13:5,14
Isa. 30:10
Jer. 11:21
Amo. 7:13
“Kodvwa nine nanatsisa baNaziri liwayini, nalela baphrofethi bami kutsi baphrofethe.
13“Manje-ke, ngitanipitjita njengekupitjita kwencola nayetfwele umtfwalo lomkhulu walokutinhlavu. 14
147:10
Jer. 46:6
Nalabagijima ngematubane bangeke baphunyule, nalabanemandla bangeke bakhone kuwagcogca emandla abo, kanjalo nelichawe lingeke liyisindzise imphilo yalo. 15Loyingcweti ekudubuleni ngebutjoki angeke akhone kucina, lisotja lelihamba phansi ngetinyawo lingeke libaleke, kanjalo nemgibeli welihhashi angeke akhone kusindzisa imphilo yakhe. 16Ngisho nemachawe lanesibindzi kakhulu ayawubaleka angcunu ngalelo langa,” kusho Simakadze.


text:
Slipper Lobster
Ligama lemndeni lelatiwako
Slipper lobster
Ligama lesayensi
Scyllaridae
Linani
Ingangemashumi lasihlanu emasentimitha, silinganiso singemashumi lamabili nesihlanu emasentimitha.
Kutiveta
Linye licembu lelikhulisiwe lwe antennae lelibukeka njengelifosholo. Umtimba mudze uncama njengemalobsters. Incenye yemilente isihlanu esigogweni lesicinile (emapulede lahlangene lavale umkhatsi wetigaba letintsatfu). Titifika kahle ngelibala lelinsundvu lokhanyako kanye namtfubi losansundvu lonemandla. Letinye tinabovu, luhlata losasibhakabhaka noma emalayini lamnyama kanye nemacashata.
Satiso setintfo
Umndeni we Scyllaridae ufaka tinhlobo letisiphohlongo kanye nemacembu etilwane letimashumi lasikhombisa nakunye. Tihlobene kakhulu nemaSpiny kanye nemaCoral lobsters. Tilwane letinakako kakhulu. Titingcwaba etindzaweni letinesihlabatsini kanye nasetimvutfwini. Tisakateke emantini lavulekile emifula/nelwandle.
Kudla kwato
Tidla tilwane letite ematsambo, tilwane letitfolwa elwandle/emantini, tibungu, ema echinoderms kanye netincetu tematje letigamukile.
Kusakateka
Tivela ngetinhlobo tonkhe tekushisa/tekubandza kanye nasetindzaweni letinelwandle letishisako emhlabeni wonkhe.
Tilwane letatiwako
Ridged slipper lobster (Scyllarides nodifer)
Shoveller crayfish (Scyllarides elizabethae)
Spanish slipper lobster (Scyllarides aequinoctialis)


text:
Kummango wesintfu wema Tsonga, kukhetsa umlingani wakho kwakungasiyo intfo lecondzile, njengoba lendlela yayilandzela imitsetfo. Bomzala bekucala bebangashadi; kutsembisana ngemntfwana bekungentiwa, kepha babe angakhona kusho emantfombatana kundvodzana yakhe. Lolokhetsako uvame kutfumela lowesifazane indandatho yetjani noma linyeva kukhombisa kutsi ufuna kumushada.
Umangabe lemizwa ifanana, lowesifazane utfumela lolomdvuna indandatho yetjani noma linyeva, kuvuma kutsi babenebudlelwane. Ngemuva kwekutsi lobabe walentfombatana avume ngalokusemtsetfweni ngalaba lababili, lobabe walomfana utfumela inkhomo ekhabo lontfombatana, levala lesivumelwano.
Nasekufikiwe kulesigaba, kukhuluma kabanti kuyenteka emkhatsini walabo labakhulumela yomibili lemindeni. Namuhla kusebenta ngemali noma lutfo ngenca yemndeni wakulentfombatana kuseseyintfo lebalulekile. Umshado wemaTsonga ungetulu kunebudlelwane phakatsi kwamunye.
Ucinisa budlelwane phakatsi kwemindeni, kutfwala tibusiso kanye netintfo lekumele utente letifaka kushona kwamunye walaba labashadile. Njengekutsi, makungenteka umfati ashone ngaphambi atale umntfwana, noma nakungenteka angabi nentalo, munye wetihlobo takhe uyaletfwa atomutalela bantfwana.
Uma umyeni wakhe ashona, tihlobo temyeni kumele banike umfelokati indvodza; umangabe asenentalo umnakabondvodza lomncane angamutsatsa abengumkakhe bese umutalela bantfwana, esikhundleni semnakabo losashona.
Umsebenti wesintfu usentiwa ngemaTsonga lamaningi. Ekuhambeni kwentfombatana nayisuka ekhaya, kubakhona kubulala lokwentiwako, uvele atsatse imimoya yemndeni wakhe kanye nemadloti. Loku kulandzelwa 'kunikela ngaye' lomakoti kumndeni wakhe lomusha. Ngemuva kwesidlo lesikhulu semshado emtini walomakoti nemkhwenyana (ekhayalabo), lalababili batsatfwa ngekutsi sebashadile ngalokusemtsetfweni.
Ngekwesintfu lomakoti kumele alandzele kahle- imiyalo lecondzile yekutiphatsa kanye nekutitfoba ekhaya lakhe lelisha. Ngemuva kwemshado wakhe uhlala emtini wamaketala-wakhe, amosite lomake-tala wakhe ngemisebenti yawonkhe malanga nangekupheka kudla. Make-tala wakhe utomukhombisa ngendlela yalomndeni.
Kumele abuke imiyalo leminingi yekutiphatsa ku-babe-tala wakhe kanye nabomnaka babe-tala. Ubese uhamba ayohlala emtini wakhe ngemuva kwekutala umntfwana wakhe wekucala, kepha achubeke ngekusebentisa indzawo yekuphekela yamake-tala wakhe kuze kubengulapho umnakabo myeni wakhe lomncane ashada. Umkakhe ubese ungena atohlala namake-tala wakhe.
Ngesikhatsi make losemncane angina emtini wakhe nasendzaweni yakhe yekuphekela, yena, umyeni wakhe kanye nebantfwababo bakha indlu emtini wabo. Kahlekahle bahlala ekhaya lababe wemyeni wakhe, kepha nangabe lendvodza itsatsa labanye bafati kwakhiwa kwemuti wakhe bese kuyabaluleka.
Kwakentelwa lendvodzana kutsi ingakha eceleni kwe noma ikhulise umuti wababe wayo. Ekuhambeni kwesikhatsi loku kukhokha lilayini noma kwakheka kwesive noma umndeni, njengebantfwana labasha labangeteka ekuhlaleni. Budlelwane bemindeni bebuciniswa ngemshado, kusuka emishadweni leyenteka muva kwakubonelelwa bosisi labasebancane bebafati bekucala.
Umfati wekucala wendvodza angaphocelela ngesidzingo sendvodza salabanye bafati njengoba loku kutfutfukisa sigaba sakhe emmangweni phindze kusite kuhlukanisa umsebenti walomuti phakatsi kwebafati kanye nebantfwababo. Loku bekusho kutsi umndeni lomusha localwe endzaweni lesebentako nalenemalli, leyakhiwe ngemindeni leyehlukene, lapho khona ngamunye anesigaba lesitsite kanye nemsebenti wekufakela kulolokuhle.Translated by Phindile Malotana


text:
121
Samuweli wakhuluma esiveni sonkhe sema-Israyeli, watsi: “Ngikulalele konkhe lenikukhulumile kimi, ngase nginibekela inkhosi letanibusa. 2Manje-ke seninenkhosi lengumholi wenu. Mine-ke sengimdzala, futsi sengimphunga, emadvodzana ami nankha embikwenu. Bengingumholi wenu kusukela ebusheni bami kuze kube ngulamuhla. 3
Manje ngime lapha, fakazani ngebubi bami lapha embikwaSimakadze nakulogcotjiwe wakhe. Ngubani lengake ngadla inkhabi yakhe? Ngubani lengake ngadla imbongolo yakhe? Ngubani lengake ngamdlelela? Ngubani lengake ngamcindzetela? Tabani tandla lengake ngemukela kuto umdizo kuze ngivale emehlo ami? Nakukhona lengake ngakwenta kwaloku, ngifuna kukulungisa.”
4Bantfu bamphendvula batsi: “Awuzange sewusidlelele, futsi awuzange sewusicindzetele. Kute namunye umuntfu lowake wemukela kuye umdizo esandleni sakhe.”
5Samuweli wakhuluma kubo, watsi: “Simakadze ngufakazi lomelene nani, kantsi nalogcotjiwe wakhe ungufakazi lamuhla nje kutsi anikatfoli cala etandleni tami.”
Nabo batsi: “Ungufakazi.”
6Samuweli wase ukhuluma kubantfu, utsi: “NguSimakadze lowabeka boMosi na-Aroni, wakhipha boyihlomkhulu eveni laseGibhithe. 7Nyalo-ke manini lapha, ngobe ngitawubeka embikwenu tizatfu lapha embikwaSimakadze ngato tonkhe tintfo letinhle letentiwe nguSimakadze kini naboyihlomkhulu.
8
Eks. 2:23
3:9
4:14
Josh. 24:5
“Watsi kube Jakobe efike eGibhithe, boyihlomkhulu bakhala kuSimakadze bacela lusito; Simakadze watfumela boMosi na-Aroni labangubona bakhuphula boyihlomkhulu, babakhipha eGibhithe, babahola, babaletsa kulendzawo.
9
4:1
10:6
13:1
Hla. 44:12
“Kodvwa bamkhohlwa Simakadze Nkulunkulu wabo; ngako wabaniketela esandleni saSisera, indvuna yemphi yaseHasori, nasesandleni semaFilisti, nasenkhosini yemaMowabi leyalwa nabo. 10
Bakhala kuSimakadze batsi: ‘Sonile; simkhohliwe Simakadze, sakhonta boBhali nabo-Ashtarothe. Kodvwa manje sicela usikhulule esandleni setitsa tetfu, sesitawukhonta wena.’ 11
11:1
1 Sam. 7:5,7
Ngako Simakadze watfumela boJerubhali;“Jerubhali” lophindze abitwe ngekutsi “Gideyoni” naBharaki,“Bharaki” ngesiHebheru “Bedani” naJefta, naSamuweli,“Samuweli” lelinye lihumusho lekucala litsi “Samsoni” wanikhulula esandleni setitsa tenu, ndzawo tonkhana, naze nahlala kahle nivikelekile.
12
“Kodvwa nine nitsite kube nibone kutsi Nahashi, inkhosi yema-Amoni, uyanisukela, nase nitsi kimi: ‘Hhayi; tsine sesifuna inkhosi letawubusa etikwetfu.’ Kodvwa noko Simakadze Nkulunkulu wenu abeyinkhosi yenu. 13
Manje-ke nayi inkhosi yenu lenitikhetsele yona, lena lenaniyifuna. Bukani-ke, Simakadze sewubeke inkhosi etikwenu. 14Kuyawuba kuhle kini, naniyakumesaba Simakadze, nimkhonte yena, nimlalele, ningamelani nemiyalo yakhe, nangabe nine kanye nenkhosi yenu lebusa etikwenu niyawulandzela Simakadze Nkulunkulu wenu. 15Kodvwa naningamlaleli Simakadze, nimelana nanemiyalo yakhe, sandla sakhe siyakumelana nani, njengobe semelana naboyihlomkhulu.
16“Manje-ke manini nithulise, nibuke loku lokukhulu lokutakwentiwa nguSimakadze lapha embikwemehlo enu! 17
Akusiso sikhatsi sekuvuna kolo yini nyalo? Ngitawubita Simakadze atfumele kudvuma nemvula. Nitawube seniyabona-ke kutsi nenta intfo lembi kangakanani emehlweni aSimakadze ngalokutsi niticelele inkhosi.”
18Samuweli wabita Simakadze ngalona lelo langa; Simakadze watfumela kudvuma nemvula. Sonkhe sive sema simangele ngaSimakadze nangaSamuweli.
19Bonkhe bantfu bakhuluma kuSamuweli, batsi: “Thandaza kuSimakadze Nkulunkulu wakho, uthandazele tinceku takho singete safa, ngobe sesengete kuto tonkhe letono tetfu lesinye sono ngekutsi siticelele inkhosi.”
20
Samuweli wabaphendvula watsi: “Ningesabi, nente bonkhe lobubi, kodvwa noko ningasaphambuki kuSimakadze, khontani Simakadze ngayo yonkhe inhlitiyo yenu. 21
Ningagucukeli etithicweni letingenamsebenti. Tingeke tinisite ngalutfo, tingeke tinisite nekunisita nato, ngobe atinamsebenti walutfo. 22
Ngenca yelibito lakhe lelikhulu Simakadze angeke asilahle sive sakhe, ngobe kwaba kuhle kuye Simakadze kutsi anente nibe bakhe. 23Kodvwa mine akube khashane nami kutsi ngingona kuSimakadze ngekutsi ngingete nganikhulekela. Ngitanifundzisa indlela lenguyonayona nalelungile. 24Kodvwa nine cinisekani kutsi nesaba Simakadze, nikhonte yena ngekwetsembeka, ngayo yonkhe inhlitiyo yenu. Nikhumbule kutsi tinkhulu kanganani tintfo lanentela tona. 25Kodvwa nanichubeka ekwenteni lokubi, nine kanye nenkhosi yenu, niyawubhubha nonkhe.”


text:
161
Jer. 10:25
Semb. 15:7
Ngase ngiva livi lelikhulu liphuma ethempelini litjela tingilosi letisikhombisa litsi: “Hambani niyewutfululela emhlabeni letitja letisikhombisa letinelulaka lwaNkulunkulu.”
2
Dut. 28:35
Zef. 3:8
Semb. 13:16
Ingilosi yekucala yahamba yafike yatfululela sitja sayo emhlabeni. Kwatsi bonkhe bantfu lababeneluphawu lwesilo, labebakhonta umfanekiso waso, bamilwa tilondza letibi.
3
Hla. 78:44
Ingilosi yesibili yatfululela sitja sayo elwandle. Emanti agucuka, aba njengengati yemuntfu lofile. Kwafa konkhe lokwakuphila elwandle.
4Ingilosi yesitsatfu yatfululela sitja sayo emifuleni nasetiyalwini temanti. Emanti agucuka, aba yingati. 5
Hla. 119:137
145:17
Semb. 6:10
Ngase ngiva ingilosi lephetse emanti itsi: “Wena, Longcwele, lokhona, nalabekhona, ulungile; tehlulelo takho timsulwa: 6
Mat. 23:34
Bantfu bacitse ingati yalabangcwele, neyebaphrofethi, ngako sewubanike ingati kutsi bayinatse. Kubafanele loko!” 7
Ngase ngiva livi liphuma elatini litsi: “Nkhosi, Nkulunkulu, Somandla! Tiliciniso, futsi timsulwa tehlulelo takho!”
8Ingilosi yesine yatfululela sitja sayo elangeni; lavunyelwa kutsi lishise bantfu ngekushisa lokukhulu. 9
Bantfu bashiswa kakhulu, badzimate bacalekisa libito laNkulunkulu lonemandla etikwaletinhlupho; kodvwa abazange baphendvuke badvumise nebukhosi bakhe.
10
Ingilosi yesihlanu yatfululela sitja sayo esihlalweni sebukhosi sesilo; umbuso waso wehlelwa bumnyama, bantfu batiluma tilwimi ngenca yebuhlungu. 11Bacalekisa Nkulunkulu wasezulwini ngenca yebuhlungu babo netilondza tabo, kodvwa bangete baphendvuka emisebentini yabo lemibi.
12
Ingilosi yesitfupha yatfululela sitja sayo etikwemfula lomkhulu i-Yufrathe. Emanti awo oma, kwavuleka indlela yemakhosi laphuma emphumalanga. 13
1 Khos. 22:21
Ngase ngibona imimoya lemibi lemitsatfu: Lomunye wawuphuma emlonyeni wanyokangwenya, lomunye uphuma emlonyeni wesilo, lomunye uphuma emlonyeni wemphrofethi wemanga. Lemimoya beyinjengetigogodvolo. 14
2 Thes. 2:9
Bekungimimoya yemadimoni, lanemandla ekwenta tibonakaliso. Beyiphumele kuyawuhlanganisa emakhosi emhlaba wonkhe, iwalungiselela imphi yelilanga lelikhulu laNkulunkulu, Somandla.
15
Luk. 12:39-40
1 Thes. 5:2
Semb. 3:3,18
“Lalelani! Ngiyawufika njengelisela! Ubusisiwe lolindzile, agcine tingubo takhe kutsi angahambi ngcunu, kudzimate kubonakale lihlazo lakhe.”
16
2 Khos. 23:29
2 Khr. 35:22
Jow. 3:2,14
Zak. 12:11
Lemimoya yabutsela ndzawonye emakhosi endzaweni lekutsiwa yi-Amagedoni ngesiHebheru.
17
Ingilosi yesikhombisa yatfululela sitja sayo emoyeni, kwevakala livi lelikhulu liphuma ethempelini esihlalweni sebukhosi litsi: “Sekwentekile!” 18
8:5
11:13,19
Kwaba nebumanyamanya bemibane, nemisindvo lemikhulu, nekudvuma, nekutamatama kwemhlaba lokungazange sekube khona seloku kwadalwa umuntfu; ngempela kwaba kutamatama kwemhlaba lokukhulu kakhulu. 19
Jer. 25:15
Semb. 14:8,10
17:18
18:5
Lidolobha lelikhulu lajubeka laba tincamu letintsatfu, nemadolobha etive abhidlika. Nkulunkulu wayikhumbula iBhabhulona lenkhulu, wayinatsisa endzebeni yentfukutselo yakhe. 20
Tonkhe tichingi tabaleka, kwabate tintsaba. 21
Josh. 10:11
Semb. 11:19
Kwehla lesikhulu sangcotfo, lesingematje lamakhulu, sisindvo sawo lilinye litje bekungaba ngemakhilogremu langema-50. Lesangcotfo sehlela kubantfu labacalekisa Nkulunkulu ngenca yeluswati lababeshaywa ngalo, ngobe lwalwesabeka kakhulu.


text:
IGibhithe
Live[hlela | edit source]
- Libito :Gumhūriyyat Misr al-'Arabiyyah(Iriphablikhi yema-Arabhu yeGibhithe)
- Lihubi lesive :Bilady, Bilady, Bilady (live lami,live lami,live lami)
- Inhlokodolobha :Cairo
- umfula lomkhulu :inayili
- Bubanti belive : 980.869km²
hulumende[hlela | edit source]
- luhlobo :iriphablikhi
- mengameli :Mohamed hosni mubarak
- sishayamtsetfo :liphalamende lelimbacambili
- tifundza :tingemashumi lamabili nesiphohlongo
bantfu[hlela | edit source]
- linani : 80,335,036 (kulinganisa kwanga-2007)
- Tilwimi : si-Arabhu
- lukholo :80-90% busulumane,10-20% bukhristu
umlandvo[hlela | edit source]
iGibhithe inemlandvo lomudze wemakhulukhulu eminyaka ekushintjana kwemibuso leminyenti.IGibhithe lelugwadvule kepha-ke yona ayifani naletinye tingwadvule ngoba kuyo kugeleta umfula iNayili lokungumfula lomudze kuyedlula yonkhe emhlabeni[1].loku ngiko lokwaletsa emaGibhithe ekucala kulendzawo ngeminyaka yabo-8000 BC.Nga-BC 3150 faro Menes wahlanganisa imibuso lemibili,wasenyakatfo naseningizimu kwaba ngumbuso munye wemaGibhithe.emva kwekuhlangana kwalemibuso kwalandzela sikhatsi semphucuko lenkhulu.Emagibhithe afundza kubhala,kudvweba.kwakha nalokunye lokunyeti lokwenta lesive sichakate kwedlula letinye.
Faro Ramses lowabusa kusukela ku-1279 BC kuya ku-1212 BC wakha emathempeli lamanyenti,takhiwo letinhle kanye netindzawo tekuchakambisa lukholo lwemaGibhithe.lomunye faro lowadvuma kwaba ngu-Akhinathoni lobekagcugcutela kutsi emaGibhithe advumise Nkulunkulu munye.
Nga-332BC emaGibhithe ancotjwa ngu-Alexander the Great lowasungula lidolobha i-Alexandria elugwini lwalelive ,lelidolobha laba yindzawo lebalulekile kutekuhweba.


text:
Why Join Atuswa
Amalgamated Trade Union of Swaziland (ATUSWA)
Yini leyenta kube sincumo lesihle kujoyina ATUSWA etisebentini taka Textile?
- ATUSWA uholwa tisebenti taka Textile, nalabase hhovisi bake basebenta ka textile lokwenta kwekutsi batati tonke timo letihlangabetana netisebenti tasemafemini.
- Baholi ba ATUSWA ngibo labamelela tisebenti ka Wages Council.
- ATUSWA wenta lokufunwa basebenti kuto tonkhe tigaba kwekuphatfwa kwakhe.
- ATUSWA ulilunga lenhlangano lekhulumela tonkhe tisebenti eveni lengu TUCOSWA.
- ATUSWA uphindze abe lilunga lenhlangano yatotonke tisebenti letisebenta ka Textile emhlabeni wonke lokwenta kwekutsi kube lula kubonisana netisebenti emhlabeni kwekutsi bachashi bangentiwa njani kutsi basinike lokuncono njengetisebenti.
- ATUSWA ufuna tonkhe tisebenti tihlangane titoba nelivi lelivakalako, ticagogwana tetinhlangano tetisebenti atiwuletsi umehluko etimpilweni tetisebenti.
- Naku ATUSWA lalwa nako;
- Maholo laphansi, tibe tindleko tekuphila tikhula onkhe emalanga
- Kungabhadadwa kwe sick leave ne maternity leave.
- Kuphocelelwa kucala emsebentini ngaphambi kwekuya esibhedlela uma uphatsekile.
- Kungabhadalwa I overtime.
- Kusentjentiswa ngenkhani I overtime uphindze ungabhadalwa.
- Kunganikwa timphahla tekuvikela emsebentini.
- Kunganikwa sikhatsi sekumunyisa kuloneluswane.
- Kunikwa I target lengetulu kwemandla.
- Kungabhadalwa kwe sick leave yemtfwana.
Nangabe ungatsandza kukhuluma natsi sebentisa WhatsApp 76464510


text:
Inhlangano yetembusave yemaZulu yakhiwa yacija letulu. Sisekelo sesakhiwo kwakuyimiti lehamba ngaminye (imiti), lekufaka tindllu letincane tembusave kulesive sahulumende. Munye umuti bowuphetfwe ngumnuzane (inhloko yelikhaya), lobekacondzene nekugcina tintfo tikahle kanye nekunaka naletinye tintfo tasendzaweni noma imisebenti leminye lengahle ivele.
Bekacondzene nendvuna — inhloko yendzawo (sigodzi) lapho bekwakhiwe khona umuti. Inhloko yesigodzi beyibukene nayoyonkhe imisebenti yemitsetfo kanye nekucondza esigodzini sakhe nenhlalo lapho khona inhloko yelikhaya ingakhoni kulungisa noma leyo lebeyimikhulu kakhulu noma ibalulekile kuye kutsi ayinake.
Lesigodzi ngandlelanye besakha incenye yesigodzi lesikhullu, lesifundza, lebesiphetfwe yinhloko yesigodzi lebalulekile noma sikhulu lesisetulu (inkhosi), lobe akadze acondzene nenkhosi. Endzaweni futsi nangesikhatsi lapho kukhulumisana kwakukadze kulukhuni kutsi kutfolwe, lokuma kwalesakhiwo setembusave sanika indlela lesebentako yenkhosi kutsi yenta kugadza ngetembusave esigodlweni sayo.
Liningi lalesisakhiwo sisindze ekungenelweni kuphumelela kwalabamhlophe, kanye neNingizimu Afrika lensha yahulumende wenkhululeko, leyakhetfwa ngemnyaka wa 1994, yamukela sidzingo sekusekela nekunaka takhiwo temasiko emandla ngekucina noma kuma kwentsandvo yasemakhayeni.
Nomakunjalo, letinye titnfo temasiko tiyashayisana netintfo letiphetfwe kumtsetfo sisekelo weNingizimu Afrika lensha, lotsembisa kulingana ngekunganaki libala, inkholo noma bulili. Kunikwa kwendzawo bantfu besifazane, lebekuyintfo lebeyingavunywa ngaphambilini, lenyalo sekube yintfo lekhulako leyatiwako.Translated by Phindile Malotana


text:
Snappers
Ligama lemndeni lelatiwako
Snappers
Ligama lesayensi
Lutjanidae
Linani
Ingangelimitha linye, silinganiso singemashumi lamatsatfu emasentimitha.
Kutiveta
Imitimba isandingilizi kuya kubudze lobuncama, ngasemaceleni ipatalele/tibhelekece. Luphiko lwemsila lujubekile noma luhlukene lokuyaphansi. Ineluphiko loluhamba lodvwa. Inhloko ivama kucija kuya ngasemlonyeni. Libala liyehlukana kusuka kumttfubi lokhanyako, mhlophe, isiliva kanye naluhlata losasibhakabhaka lowenta libhande leliya kubovana-lonsundvu noma mnyama namhlophe.
Satiso setintfo
Lomndeni we Lutjanidae ufaka luhlobo lunye nemacembu etilwane letisikhombisa. Titfolwa ngemacembu lamakhulu ematjeni. Titingela kakhulu ebusuku, nonome emehlo ayo lamakhulu asetilwaneni letinengi. Tinematinyo ngtulu kwemilomo yato laluma /hlafuna tilwane. Tisakateke emantini lavulekile emifuleni/elwandle.
Kudla kwato
Tidla tilwane letitfolwa elwandle kanye naletinye timfishi. Letinye tilwane tidla titjalo netilwane letincane letindanda emantini.
Kusakateka
Tivela ngetinhlobo tonkhe tekushisa/tekubandza nasetindzaweni letinelwandle letishisako mhlabeni wonkhe.
Tilwane letatiwako
Bluebanded snapper - Lutjanus kasmira
Emperor snappers - Lutjanus sebae
Humpback snapper - Lutjanus gibbus


text:
Kutingela Nje Kunakekela Tilwane
Kudubula silwane kumele kutsatfwe njengentfo yekugcina nakusetjentwa ngetilwane bese kubukwa kuncenye yekulimata lokwenta bugebengu. Kuphambene nemtsetfo kubulala noma kubamba tilwane letitsite ngaphandle kwemvumo lengiyo, ngako bafuyi kumele baciniseke kutsi banemvuyo lebalulekile yekutingela leti tilwane. Batophidze badzinge kusebentisa tibhamu telayisensi.
Kutfola imiphumela lemihle, lomtingeli kumele abe ngumdubuli lokwatiko futsi akhone kuyaluka kahle losebenta ngekunakekela tilwane. Labangakwati kudubula batokwenta tinkinga letinkhulu. Lokutingela kumele kukhonjiswe ngekushesha ngemuva kwekwenteka kwekutingela, kuciniseka kutsi lesilwane lesinelicala sitfole kunakwa.
Le Sisekelo se Landmark ePulazini Letilwane Tekufuywa, Indlela yekuSebenta kweMfuyi ngeNdlela-Lengalimati, Kuvunywa Kwebudlelwane kanye Nekunakekelwa Lokuhle, kufutfumalisa bafuyi kutsi bangenti emalungiselelo ekubhadal labakwatiko kutingela ngenhloko yesilwane lesibulewe, njengoba loku kukhulisa batingeli kutsi babulale tilwane letiningi ngekushesha esikhundleni salomonakalo lobangwa etilwaneni. Kwenta ngekunganaki kugocotwa kwetilwane kungaphatamisa licembu letindlela tetigaba letiningi bese kukhokha tinkinga letiningi.
Kutingela eBusuku
Ngekusho Ngendlela yeKunakekelwa kweTilwane, kutingela ebusuku kusebenta kakhulu, kusukela kutilwane-letitsite lapho munye angenta ngekushesha uma khona inkinga. Umfutfo kumele utsatfwe kwentela kutfola kulimata lokubanga tilwane nekutsi kungadutjulwa emalulwane, bo ngci noma Emakati Esiganga ase Afrika. Emalambu lanalokubovu asebenta kahle njengemalambu ekusesha noma kufuna. Emalambu lamhlophe enta tilwane tetfuke phindze tibaleke.
Kutingela ku Helicopter
Bafuyi kufuna baciniseke kutsi banemvumo lengiyo uma bafuna kutingela nge helicopter, njengoba imigomo leyehlukene kutifundza letehlukene. Uma usatingela ngehelicopter kungasebenta sisbili ikakhulu lapho kulukhuni khona kufika etindzaweni nasendzaweni lebanti, kudulile kungenela khona.
Kutingela nge Tinja
Tinja kumele tisetjentiselwe kufuna tilwane futsi kufuna tingabulali tilwane noma titfole kubukana nesilwane. Letinja kumele tifundziseke kahle futsi tikhone kuciniseka kutsi atenti umonakalo kuletinye tilwane ngesikhatsi kusafunwa tilwane.
Lendlela Yekunakekela Tilwane icwayisa bafuyi kutsi bagcine tinja emaketaneni kute kubengulapho lesilwane lesifunwako sibonakala nekutsi bakhulule letinja kwentela kutsi ticoshe lesilwane. Letinja kumele kutsi tinakekeleke kahle, kwentela kutsi tingalandzeli lomdlalo wekutingela ngobe tilambile. Ngalesinye sikhatsi letinja tibanekuciniseka kutsi atenti umonakalo.
Kutingela Ngemuva kweLihhashi
Batingeli bangavala umkhatsi lomkhulu nabayaluka tilwane ngemuva kwemahhashi kunekuhamba ngetinyawo, ikakhulu etindzaweni temihlabatsi yematje eKalahari. Bangabese basebentisa tinja kutsi tibasite ekufuneni letilwane.
Translated by Phindile Malotana


text:
Skates
Ligama lemndeni lelatiwako
Skates
Ligama lesayensi
Rajidae
Linani
Ingangemamitha lamabili.
Kutiveta
Ibhelekece/ipatalele, umtimba umise kwedisk lenetimphiko letimakona lamatsatfu. Tihlukile ekukhatimuleni kwemaphiko lagcamile langemuva kwe ‘timphiko’. Libala lihlukile ngetulu. Incenye lengaphansi eceleni ivama kubanelibala lelikhanyako.
Satiso setintfo
Umndeni we Rajidae ufaka tinhlobo letilishumi nesiphohlongo kanye nemacembu etilwane lamakhulu lamabili. Emehlo angetulu kwenhloko. Inetimbobo letincane ngemuva kwemehlo. Inesikhumba lesicinile lesinemanyeva.
Letinye tilwane tinemanyeva ngasemkhatsini welilayini. Tidla lokungetulu kwemanti. Emacandza ayo achobosela ngekhatsi kwemtimba wayo. Tigogo temacandza tinetimphondvo futsi tinetiphetfo letine letindze, tisetjentiswa kucinisa lesento.
Kudla kwato
Tidla tilwanye letitfolwa elwandle kanye netimfishi letincane. Itifihla ngephansi kwesihlabatsi phindze tibhace tilwane.
Kusakata
Tivela ngetinhlobo tonkhe tekushisa/tekubandza nasetindzaweni letinelwandle letishisako mhlabawonkhe.
Tilwane letatiwako
Winter skate (iskate yasebusika) - Raja ocellate
Biscuit ray (Kukhatimula kwelibhisikiti) - Raja miraletus
Thornback ray (kukhatimula kwelinyevalelisemuva) - Amblyraja radiata


text:
Emalangeni
EmaLangeni tibongo letidzabuka nobe letihlobene nebakaDlamini lokusibongo sebukhosi beSwatini. Kutsiwa ngemalangeni ngobe sikhumba sabo siyakhanya kwelilanga. Tibongo takadzeni temalangeni nguDlamini naMavuso, letinye boNkosi. BoNkosi behlukene kanyenti kukhona boNkosi Dlamini, bonkosi Gatsetje, boNkosi Ginindza naboNkosi Sihlongonyane. Kutsiwa boNkosi bebatsandza kutsatsana bodvwa, kute bakhweshise buhlobo bebatibita ngabokhokho babo labehlukene kepha babakaNkosi.
Tibongo letitalwa ngemalangeni[hlela | edit source]
Shabalala[hlela | edit source]
BoShabalala batalwa nguShabalala lekutsiwa abengumnakabo sidvwabasilutfuli. Bona babakhe eningizimu neMhlongamvula lapho sekuyiWakkerstrom khona nyalo.
Mahlalela[hlela | edit source]
BoMahlalela nabo ngemaLangeni, kutsiwa bebabaleka nako sebatfola indlovu ifile bangabe basachubekela embili, sebahlalele kudla lendlovu kwase kutsiwa bomahlalela.


text:
Knifejaw
Umhlatsi Losamukhwa
Ligama Lemndeni Lelatiwako
Knifejaw (Umhlatsi Losamukhwa)
Ligama Lelinye Lelatiwako
Beakfish (Imfishi yemlomo lomncane)
Ligama Lesayensi
Oplegnathidae
Linani
Ingangemasentimitha lamashumi layimfica, silinganiso singemasentimitha lamashumi lasihlanu.
Kutiveta
Umlomo wayo ufana newemfishi lekutsiwa yi Parrot lendzala ngusona sicu lesibonakalako. Yakhiwa ngematinyo lahlangene. Ineluphiko lwasemuva loluphansi kakhulu. Ngasetibunu kanye neluphiko lwesibili lolusetulu/emuva kwakha umtimba lomise kwesikwele. Libala lisuka kusiliva lona mnyama loyakumphunga lotopele lonemibhalo/emacashata lamhlophe.
Satiso Setintfo Tonkhe
Umndeni we Oplegnathidae ufaka luhlobo lunye kanye nemacembu lasitfupha etilwane. Inetigogo letincane emtimbeni wonkhe. Tilwane letinemahloni letitfolwa ngephansi kwemanti ekuhambeni kwelilanga. Titingela kusihlwa/ebusuku natitingela kudla. Libala laletincane liyehluka kunalelo laletindzala/lesetikhulile. Tihlala emhlabatsini lonematje lamancane naletindvuna tishisise/tifukamele lamacandza.
Kudla Kwato
Tidla tilwanyana letitfolwa elwandle letinesigujana, tilwane letinemtimba lolula, urchins elwandle, lukhula lwaselwandle, tipontji kanye nema redbait.
Kusakata
Tivela ngetinhlobo tonkhe tekushisa/tekubandza kanye netindzawo letishisako letinelwandle mhlaba wonkhe.
Tilwane Letatiwako
Banded knifejaw - Oplegnathus fasciatus
Cape knifejaw - Oplegnathus conwayi
Spotted knifejaw - Oplegnathus punctatus


text:
Guitarfish
Imfishi yeligitali
Ligama lemndeni lelatiwako
Imfishi yeligitali
Ligama lelinye lelatiwako
Wedgefish, Shovelnose shark (Imfishi lesidudla lencane ekugcineni, Shaka wemphumulo lelifosholo)
Ligama lesayensi
Rhinobatidae
Linani
Ingangemamitha lamatsatfu.
Kutiveta
Yindze, ipatalele, inenhloko yemakona lamatsatfu nemphumulo lencama leyindingilizi. Inemtimba lomudze loncama nemsila lomkhulu locinile lonematsambo. Linani lematsambo lasemuva noma etulu liyafana. Inelibala lelimnyama, ngalesinye sikhatsi inemacashata/cabhacaha ngetulu. Inesisu lesimhlophe.
Satiso Sebantfu Bonkhe
Umndeni we Rhinobatidae ufaka tinhlobo letisikhombisa kanye nemacembu lamashumi lamane nesihlanu. Tibhalwe kutsi tiyatsikametwa. Umlomo, imphumulo kanye nencenye yemtimba lapho imfishi iphefumulo ngako kungephansi, nemehlo kanye netimbombo letisetulu. Ematinyo mancane, asidudla kanye nendledlana lesemihlatsini yomibili. Ngalesinye sikhatsi titfolwa emachibini saline. Titsandza lapho kuvuleke khona. letincane titalwa setivele tikhulile ngalokugcwele. Tingatala lamancane lalishumi ngeliningi.
Kudla kwato
Tidla tilwanyana letite imigogodla letiphila ngetulu kwemanti, tilwane temitimba lelula kanye netimfishi letincane.
Kusakata
Tivela ngetinhlobo tonkhe tekushisa/tekubandza kanye netindzawo letishisako letikumhlaba wonkhe.
Tilwane letatiwako
Bowmouth guitarfish - Rhina ancylostoma
Giant guitarfish - Rhynchobatus djiddensis
White-spotted guitarfish - Rhinobatos punctifer


text:
Emadloti alabakhuluma-siSan kumbe ngibo bekucala labahlala eNingizimu Afrika, netindzawo labatifundza letinetinsuku tasemuva teminyakeni lemakhulu etinkhulungwane. Tindzawo teminyaka yetinkhulungwane letilishumi muva ye Litje Lemnyaka waMuva titfwele emaciniso kanye nemazibithi etintfo letentiwa kanye nendlela yemphilo lekukuhlanganisa kumlandvo kanye nelindvulo-lemashumi lamabili lema San.
Noma lama madloti bewakadze ama 'San' akwatiwa, njengoba leligama lichaza bantfu labakhuluma 'iclick' tilwimi letikhona kumacembu emaKhoisan, kantsi netindzawo ativeti tilwimi. Emadloti emaSan aphila kakhulu ngekuhlanganisa titjalo, kutingela tilwane letinkhulu kanye nekubamba imidlalo lemincane. Ngaselusentseni, bantfu nabo bebatsembele ekudleni lokuphuma elwandle (imfishi, imfishiyesigogo kanye netilwane taselwandle).
Bewete indzawo lengeyawo yekuhlala futsi bekahamba ngendzawo ngekuya kwetidzingo tawo, eminyakeni letinkhulungwane letimbili phambilini, bantfu be Khoekhoe (belusi lebebahamba netimvu kanye netinkhomo tabo) kanye Nebalimi be Nsimbi Lendzala (lebebakadze banemfuyo phindze balime inhlanyelo, noma bebabona bumcoka bekuhlala ingunaphakade) bahamba ngaseningizimu kuyongena eNingizimu Afrika.
Kusuka kuma Khoekoe, kulabo ngekweliningi kanye nangelulwimi bebahlangene, emadloti ema San atfola lokudvweba kwekwakha emadziwo netindishi ngelibumba. Noma bangazange batsatse lendlela yesilungu yekwakha tintfo letentiwe bosomapulazi beNsimbi Lendzala, imidvwebo yensimbi endzaweni yeLitje Lelidzala Lamuva ikhomba kutsi kwakukadze kukhona kuchumana phakatsi kwebatingeli-labahlangene nabo somapulazi.
Kubukeka sengatsi laba bantfu ngetintfo letehlukene baba-nekuphilisana nomanje, kwakutikhatsi tencindzetelo yema kholonisi, kucabana kwakubhalwa (kufana nekutsi, eDrakensburg, lapho emaSan aba tati ekwebeni tinkhomo nemahhashi ebafuyi labamhlophe nalabamnyama kanye nemakholonisi).
Kuphela noma kwehlulwa kwama San aseningizimu njengelisiko lelibonakalako kanye nelicembu lemnotfo kumbe ngenca yeminyaka lembalwa yeminyaka lelikhulu ngekuphela, kanye nesisindvo semakholonisi kusuka ndvulo emnyakeni welishumi nesikhombisa nekuchubeka: bakhulumi be-San bentiwa tigcila, futsi nakuletinye tintfo bebasuswa. Incumbi yalabanye babatisebenti ngekhatsi nasetindzaweni tekuhlala tema kholonisi kanye nebafuyi, lokwakhokha kuphatamiseka kwekutfolwa kwesintfu sema San aseningizimu ngekucala kweminyaka lemakhulu.
Kuvame kucatjangwa, ngisho nalamuhla, lama San atsetse tindlela letiningi temnotfo, ngekwelisiko kanye nekuphila ngekwembusave. Kufana nekutsi, kuletikhatsi tamanje angagcina tilwane tekufuywa (fana netimbuti, emadonki kanye netinkhomo) phindze atsatse tindlela tekuchuba (kwelusa) indlela yekuphila.
Lokufoselela kwema San ngekungangabati kukweneta lokuningi ekunjingeni kwawo kanye nekuma lokudze kwemasiko esintfu, lekuwasite kutsi avule umsebenti kule Kalahari leyomile kakhulu, ngemvula yakhona lencane kanye nekushisa lokuphakeme kakhulu.Translated by Phindile Malotana


text:
Tindlu tekuhlala ekwarrielaagte tikhombisa umcondvo lophelele wemmango kanye nekuphila wedvwa emkhatsini wemaNtwana. Emakhaya abo asibuko lesincane semimango lemikhulu futsi amelele umhlaba lofihlekile wemindeni ngakumimango lebanti. Kukhululeka emimangweni levalelekile (kgoro) kuya emakhayeni kungaba kwendlula ngasetindleleni, kuhlukana ngemakhaya lamabili noma lamatsatfu.
Besifazane bemaNtwana babhekene nemakhaya abo ngemuva kwekutala umtfwanawabo wekucala. Etikhatsini lapho khona wesilisa anebafati labangetulu kwamunye (emaNtwana atsatsa sitsembu), emakhaya lamabili noma matsatfu ayakhiwa dvute nalelinye likhaya. Sifazane semaNtwana sihlobisa lingephandle kanye nelingekhatsi lemabondza etindlu tawo lokwakha lelikhaya. Lelihlotjiswe laphindze laplasitelwa besifazane, lamabondza akhiwe ngemhlaba, bulongo kanye nematje lamancane.
Tihlotjiswa ekupheleni kwekuvuna, ekucaleni kwesikhatsi lesomile nangesikhatsi lesiphakatsi kwekuvunwa kwenhlanyelo kanye nekulima kwetintfo letakhiwako emnyakeni lolandzelako. Sitfombe lesikhulu lesipendiwe ngusinye semisebenti yekucala lesentiwa ngumshadikazi lomusha, kepha akusiwo umsebenti wamunye njengesihlobo salomsikati lapho afaka khona sandla.
Lobovu, lomhlophe kanye nalomnyama umhlaba wemabala lohlanganiswako (limo), losetjentiselwa kuhlobisa emadvonga phindze usebente njengesivikelo sekuloya. Titsi letitintfo nasetihlanganisiwe, labesifazane bapenda lamadvonga basebentisa tingalo tabo noma tindvuku. Akufani netitfombe temibala temaNdebele ngemidvwebo yabo lemihle, titfombe temaNtwana tincane ngelinani, ngekuncipha netitfunti telibala linye, lokufaka imidvwebo yemhlaba noma sitfombe-lesiphambatisiwe entfweni lenye.
Ibe lentfo ihlobisa lelikhaya, lenhlobo yalesihlabatsi iphindze ibenekutsemba kutsi ingetulu ngemutsi, ngekuvikela noma tindlela tekwelapha. Libala linye lelifanako (lelibovu, lelimhlophe naleliluhlata sasibhakabhaka noma lelimnyama) livela kutotonkhe tintfo temaNtwana temasiko, netintfo letiningi letehlukene letihlanganyela ngelwati noma intfo lebonakalako ngemabala lamatsatfu lasetjentiswa kuyomibili imicimbi kanye netimo tamalanga onkhe.
Nomakunjalo, lemibala lemitsatfu ivela kwengca lokuhleleka kwemsebenti lomaka sigaba semphilo yemuntfu kanye nemisebenti yemimango. Kuyavela kuwesifazane wemuNtwana, kulomsebenti webuhlalu wangaphambili kanye netidziya tangaphambili, nekwekugaba lokugcokwa ngaseceleni kukwasenhloko kwesifazane wemuNtwana. Kwengetalapho, imihlabatsi yabo isetjentiswa emabondzeni emakhaya emaNtwana njengemulingo, inkholelo itsi kuvikela indalo kanye nekwentiwa kwemilingo yemabhadi.Translated by Phindile Malotana


text:
Bukhosi
Bukhosi yindlela yekubusa lapho khona inhloko yembuso ingakhetfwa khona, kepha ibekwa ngemitsetfo yalowo mbuso nobe sigodzi futsi leyo nhloko ibusa idzimate ikhotsame nobe yehle esikhundleni (ikakhulukati enshonalanga).
Emandla ebukhosiEdit
- Bukhosi lobutimele.
Lobu bukhosi lobubusa ngendlela letsite lengalawulwa.lana inkhosi nobe indlovukati ishaya imitsetfo yente konkhe lokwentiwa yinhloko yembuso.
- Bukhosi bemtsetfosisekelo.
Lobu bukhosi lobandze eyurophu lapho khona emandla enkhosi nobe indlovukati alawulwa ngumtsetfosisekelo wesive njengaseNgilandi nasesipeyini.
Kutsatfwa kwesikhundla sebukhosiEdit
Lotawulandzela umbusi wesive ukhetfwa ngetindlela letinyenti. Ngesiswati inkhosi ayimkhetsi lotayilandzela kepha ukhetfwa emva kwekukhotsama kwayo. NgesiZulu umfana lomdzala lotalwa yinkhosikati yekucala nguye lolandzelako.


text:
Winnie wakhululwa ngemuva kwekuvalelwa kwakhe eBrandfort wavunyelwa kutsi abuyele ekhaya ngemnyaka wa 1986. Watsi nakabuya watfola kutsi bomakhelwane bakhe sebavuke babayingoti lenkhulu kanye nentsha bagijimisa imisindvo/kulwa kantsi nahulumende usebentisa emandla ngekuphangisa.
Ngekufaka umfutfo kwentela kulekelela labo lababambeke kulenkinga, Winnie wasungula Licembu Lebhola le Mandela (MUFC) kwentela lensha. Ngalokubuhlungu, lelicembu likhunjulwa ngemidlalo yalo yekuvikela kanye nekunakekela sive. Lelicembu lashayisana nalabanye bafundzi base Sikolweni Lesiphakeme sase Daliwonga, le miphumela yalapho yabona kusha kwelikhaya la Winnie na Nelson Mandela eOrlando West lisha libangumlotsa.
Tindzaba tagegeleta le MUFC ngekutsi ngiyo lesuse loko, kutfumba kanye nekuhlukumeta. Lokungukona kwatiwa kahle ngaloku kwakuyindzaba ya Stompie Seipei. Ngemnyaka wa 1988 Stompie bekaneminyaka lelishumi nakune budzala lobe akadze akulnkampani ye MUFC ngesikhatsi anyamalala ngalelinye lilanga. Umtimba wakhe watfolwa muva etigangeni letingaphandle tase Soweto. Abeshaywe kamatima wase uphindzeuyabulawa ngetikero tasengadzeni.
Umngani wa Winnie Dokotela Abu Baker Asvat abeke wambona ngalokulimala kwakhe ngaphambi ashone. Asvat wabika kutsi Stompie abelimele ingcondvo yakhe, abehlanta futsi angakhoni nekudla. Emalangeni lambalwa ngemuva kwekubika loku, Doketela Asvat wabulawa ngemadvodza lamabili lebekavele ungatsi tigulane.
Winnie wagegeletwa nekungavumelani ngenca yekuhlangana kwakhe neLicembu Lebhola leMandela (MUFC) kanye nemisebenti yalo. Kubonakala shengatsi iminyaka yekuhlukunyetwa, kwetfuka kwemtimba Kanye nelwati lwasejele kanye nekuvalwa sekwente Winnie wabalukhuni waphindze wacalwa kubukeka njengelisotja lelisemhlabeni. Kwabanemahemuhemu latsi kuchumana naye kucala kuba kulwa futsi kubekuchutjwa busotja ekhatsi.
Kuyinye yetinkhulumo takhe letatiwako, Winnie uveta kutsi, "kanyekanye, sandla ngesandla, ngemabhokisi etfu emetjiso kanye nekwekugaba kwasetintsanyeni sitawulikhulula lelive." Loku kwashiwo njengentfo yekulungiselelwa kwe 'kwekugaba', indlela yekugcilata kanye nekubulala ngekuphocelela lithayi esifubeni semuntfu nekulibasa ngemlilo. Kutsiwa Winnie wagcizelela lesosento enkhulumeni yakhe futsi wahlanganiswa etintfweni letiningi tekugabisa.
Ngemnyaka wa 1990 lokuvalwa/kumiswa kwe ANC kwaphakanyiswa ngalokusemtsetfweni. Nelson Mandela analetinye tiboshwa tepolitiki bakhululwa ejele wase Winnie uphindze uyahlangana nemyeni wakhe ngemuva kweminyaka lemashumi lamabili nesikhombisa.
Ngemuva kwaloko, ngekukhululeka kwelive lobekuvela dvutane, Nelson na Winnie bebabambeka emihlanganweni kanye nasetinkhulumeni, eluhambeni kanye nakutintfo tetintsatseli. Winnie wakhetfwa waba yinhloko Yetemafa Letibukele Bantfu ku ANC ngenyanga ye Nyoni kulowo mnyaka.
Ngemnyaka wa 1991, Winnie nalabanye benhlangano ye Licembu Lebhola le Mandela (MUFC) babekwa licala lekutfumba kanye nekubulala Stompie Seipei. Winnie wasuswa ekubulaleni, nomakunjalo watfola sijub seminyaka lesihlanu ejele ngenca yekutfumba kane kanye nemnyaka munye wekususa umsindvo. Loku kwancishiswa kwaba yiminyaka lemibili yesijubo lemiswako kanye nenkhokhelo Yema Randi Latinkhulungwane letilishumi nesihlanu.
Lelicala kanye nekungavumelani lokwakugegelete Winnie kwatsatsa indzawo emshadweni wakhe. Lesitfombe sa Nelson na Winnie njengetitsandzani sacala kushabalala njengemahemuhemu elutsandvo lolucala kugcwala/kwatiwa. Ngemnyaka wa 1992 lalababili bamemetela kutsi bayahlukana, kwalandzela kuyekela kwa Winnie etikhundleni takhe tonkhe ku ANC. Kuphela kwemshado wabo ngalokusemtsetfweni kwaphuma ngemnyaka wa 1996.Translated by Phindile Malotana


text:
111
Jeftha bekuyingwazi yakaGileyadi. Uyise, Gileyadi, abemtele kulenye nje ingwadla. 2Gileyadi abenalamanye emadvodzana, labewatalelwe ngumkakhe. Atsi kube akhule lamadvodzana, ase ayamcosha Jeftha lapha ekhaya, atsi: “Ungeke usitfole sabelo lesilifa kulomndeni wakitsi, ngobe wena uyindvodzana yakalomunye umfati.” 3Ngako-ke Jeftha wabaleka ekhaya kubo, abalekela bomnakabo, wayawuhlala eveni lakaThobu, lapho efika kwabutsana tonkhe tihlophoyi kuye, tamsingatsa, tamlandzela, taphuma naye.
4Kwatsi ngalesinye sikhatsi sive saka-Amoni nasiyawuhlasela ema-Israyeli, 5tibondza takaGileyadi tahamba tayawulandza Jeftha eveni lakaThobu, 6tafike tatsi: “Wota utewuba yindvuna yetfu, kuze sikwati kulwa nema-Amoni.”
7Jeftha wakhuluma kuto, watsi: “Angitsi nine nangitondza, naze nangicosha nasekhaya kitsi? Manje senitelani kimi ngobe senisenhluphekweni?”
8Tibondza takaGileyadi tamphendvula, tatsi: “Noko sesigucukela kuwe nyalo, hamba natsi siyekulwa nema-Amoni, sitakwenta ube ngumholi wetfu kubo bonkhe labakhile kuleli lakaGileyadi.”
9Jeftha watiphendvula watsi: “Naningibuyisa ekhaya siyekulwa nema-Amoni, nakungenteka Simakadze awanikele kimi, nitangenta ngempela yini umholi wenu?”
10Tibondza takaGileyadi tamphendvula, tatsi: “Simakadze ungufakazi wetfu, ngempela sitakwenta njengobe usho.”
11Ngako Jeftha wahamba naletibondza takaGileyadi, sive sonkhe safike samenta inhloko nemholi waso. Jeftha wawaphindzaphindza lamagama akhe aseMispa embikwaSimakadze.
12Ngako Jeftha wase utfumela tigijimi enkhosini yema-Amoni, wayibuta watsi: “Kukhona yini lesikone ngako, kutsi ungaze utewuhlasela live letfu?”
13
Inkhosi yema-Amoni yaphendvula letigijimi takaJeftha yatsi: “Kwatsi ema-Israyeli nakaphuma eGibhithe, efika lapha atsatsa live lami, kusukela e-Anoni kuze kuyewufika eJabhoki naseJordane. Manje-ke libuyiseni ngekuthula.”
14Jeftha waphindza watfumela tigijimi enkhosini yema-Amoni, 15
tafike tatsi:
“Jeftha utsi: ‘Ema-Israyeli akazange alitsatse live lemaMowabi nelive lema-Amoni. 16Kodvwa atsi nakaphuma eveni laseGibhithe, ema-Israyeli ahamba lihlane acondza eLwandle Lolubovu, endlulela eKhadeshi. 17
Israyeli watfumela tigijimi enkhosini yaka-Edomu, tafike tatsi: “Sivumele sihambe sidzabule lelive lakho.” Kodvwa inkhosi yaka-Edomu, ayizange imvumele kuloko. Baka-Israyeli baphindza futsi batfumela nasenkhosini yakaMowabi, nayo yala; ngako baka-Israyeli bahlala eKhadeshi.
18
“ ‘Emvakwaloko bahamba bazula ehlane, bagega live laka-Edomu nelakaMowabi, baze befika ngasemphumalanga nelakaMowabi, bayawumisa ngesheya kwe-Anoni. Abazange bangene eminyeleni yelive lakaMowabi, ngobe i-Anoni bekunguwona mnyele walo.
19
Dut. 2:26
“ ‘Baka-Israyeli base batfumela tigijimi kuSihoni, inkhosi yema-Amori, labebusa eHeshboni, batsi kuye: “Sicela mane sendlule eveni lakho, siye eveni letfu.” 20Kodvwa Sihoni akazange awetsembe ema-IsrayeliNome “wangete wavumelana nawo ema-Israyeli” kutsi angendlula eveni lakhe. Wabutsa yonkhe imphi yakhe wayakumisa eJahasi, walwa nawo ema-Israyeli.
21“ ‘Simakadze Nkulunkulu wema-Israyeli wanikela Sihoni naso sonkhe sive sakhe esandleni sema-Israyeli, abehlula. Ngako baka-Israyeli balidla lonkhe lelo live ema-Amori labehlala kulo. 22
Alidla lonkhe lelo live, kusukela e-Anoni kuye eJabhoki; nekusuka ehlane kuye emfuleni iJordane.
23“ ‘Manje-ke njengobe Simakadze Nkulunkulu wema-Israyeli acosha ema-Amori ngaphambili kwesive sakhe, ema-Israyeli, wena-ke unalilungelo lini lekulidla lelo live? 24
Ungete wamane ulidle kuphela lelo lonikwa lona ngunkulunkulu wakho longuKhemoshi? Ngalokunjalo natsi sitalidla lelo lesilinikwa nguSimakadze Nkulunkulu wetfu, kube letfu. 25
Uncono yini wena kunaBhalaki, umsa waSiphori, inkhosi yemaMowabi? Yena wake wacabana yini nema-Israyeli nome walwa nawo? 26Kwaze kwaphela iminyaka lengema-300, baka-Israyeli bahlala eHeshboni, nase-Aroyeri, nasetabelweni letiyitungeletile, nakuwo onkhe emadolobha kuvundla ne-Anoni. Awuzange ubahlasele ngani-ke ngaleso sikhatsi ulidle lelive? 27Mine angikakoni ngalutfo, kodvwa nguwe lowonile ngekufuna kungihlasela ngemphi. Shangatsi Simakadze longuyena angumehluleli angakhipha sigwebo lamuhla emkhatsini wesive sema-Israyeli nesive sema-Amoni.’ ”
28Noko inkhosi yema-Amoni ayizange iwunake lombiko wayo lowawutfunyelwe nguJeftha.
29Moya waSimakadze wase wehlela kuJeftha. Wahamba wadzabula kulakaGileyadi nakulakaManase, wewelela ngesheya eMispa yakaGileyadi, wendlula lapho washuca wayawuhlasela ema-Amoni. 30Jeftha wenta sifungo kuSimakadze, watsi: “Nawunganikela ema-Amoni esandleni sami, 31nome ngabe ngubani loyawuphuma kucala emnyango wendlu yami kungihlangabeta nase ngibuya ekuncobeni imphi yema-Amoni, uyawuba waSimakadze; ngiyawunikela ngaye abe ngumnikelo wekushiswa.”Umhlatjelo wemuntfu wawungakavunyelwa ngekweMtsetfo, kodvwa wangena kuma-Israyeli ngekuhuhwa ngemaKhenani
32Jeftha wesuka lapho wewela wayakulwa nema-Amoni, Simakadze wawanikela esandleni sakhe. 33Wabhubhisa emadolobha langema-20, kusukela e-Aroyeri kuze kuyewufika emacentselweni aseMinithi nase-Abela Kheramimu; acotfula imbokodvo nesisekelo. Ayincoba kanjalo-ke ema-Israyeli i-Amoni.
34
1 Sam. 18:6
Jeftha nase achamuka ekhaya lakhe lelaliseMispa, ngubani lobekangaphuma kucala amhlangabete ngaphandle kwentfombi yakakhe, leyaphuma igiya, itjakadvula, ishaya makhoyane wayo. Kwakukuphela kwayo vo! Ngaphandle kwayo abengenandvodzana nandvodzakati. 35
Dut. 23:21
Watsi nakayibona, waklebhula timphahla takhe, wakhala, watsi: “Awu, ndvodzakati yami! Ungidzabukisile wangihluphekisa, ngobe ngente sifungo kuSimakadze lengingasoze ngasephula.”
36Yona yaphendvula yatsi: “Babe, nangabe wente sincumo kuSimakadze, yenta kimi njengobe ufungile kuSimakadze, ngobe nguye lokuphindziselele etitseni takho, ema-Amoni. 37Kodvwa mane ungentele kube kunye. Ngicela umane unginike tinyanga tibe timbili ngibe ngedvwa, ngikhuphukele etintsabeni ngiyewuzula khona, ngililele buntfombi bami, mine kanye nabontsanga yetfu.”
38Uyise watsi: “Hamba.” Wayikhulula, yahamba tinyanga letimbili. Yona nebangani bayo bakhuphukela etintsabeni bayawulilela buntfombi bayo. 39Kwatsi kube kuphele letinyanga letimbili, yehla yabuyela kuyise. Uyise wenta kuyo njengobe abefungile. Bekuyintfombi leyayingayati indvodza.
Lavela lapho-ke lisiko lema-Israyeli, 40lekutsi njalo nje ngemnyaka emantfombatana langema-Israyeli ahamba emalanga lamane ayekwenta umkhosi wekukhumbula indvodzakati yaJeftha wakaGileyadi.


text:
Rock Hyrax
Ligama
Rock Dassie – nyalo yatiwa ngekutsi yi Rock Hyrax (Procavia capensis)
Appearance
Le Rock Hyrax sihlobo lesikhulu se Ndlovu yala Ningizimu Africa lesiphilako, ngaphandle kwebukhulu bemtimba lobehlukile. Lesisihlobo lesikhulu satiwa ngalokufana ngekuma kwaso kwetinyawo nematinyo.
Kudla Kwaso
Le Rock Hyrax yatiwa kutsi idla lokutjaliwe. Idla tintfo letihlangene, kepha icolela kudla tjani nabukhona ngesikhatsi setimvula. Noma kunjalo, ngetikhatsi tendlala, ingadla noma yini levela esihlahleni. Tijtalo leticatjangwako nguletinetinongo, tihlahla letincane letinemacembe lamancane letingadliwa ngiwo ema dassies ngetikhatsi tendlala.
Kwentiwa
Lamancane atalwa ngentfwasahlobo emva kwekumitfwa tinyanga letisikhombisa. Lamanye lamasikati angabamba angakefiki emnyakeni munye budzala. Bantfwana bavama kuba ngababili noma batsatfu. Yinye lendvuna lenemandla inaka esifazane langaba lishumi nesikhumbisa ecenjini. Lahamba ngayinye lasakhulile lamadvuna aphila ngaphandle kwaletinye tindlu.
Kutiphatsa Kwawo
Le Rock Hyrax itsandza kuhlala elangeni ematjeni lamakhulu, ikakhulu ngetikhatsi tasekuseni nasemvakwemadina. Le Rock Hyrax ivame kutingelwa tinyoni letinkhulu tingculungculu, iCaracal neNgwe.
Lapho Atfolwa Khona
Njengoba ashiwo ngaleligama lelatiwako, indzawo yalo ngulenematje lamakhulu laNingizimu Afrika. Le Rock Hyrax silwane lesicanca sihlahla lesikhulu ngekushesha eceleni kwemawa.
Luhla Lolutsetfwe
Latin Name: Procavia Capensis
Sisindvo (Lensikati): 2,5 kuya ku 4,7 ngema kg
Sisindvo (Lendvuna): 3,2 kuya ku 4,7 ngema kg
Budze (Lensikati): Emashumi lasihlanu nesihlanu ngema cm
BUdze (Lendvuna): Emashumi lasihlanu nesihlanu ngema cm
Sikhatsi lesimitsako: Tinyanga letisiphohlong
Inombolo yalamancane: Yinye kuya kulasitfupha
Sigaba sekukhula: Lishumi nesikhombisa setinyanga
Sisindvo sekutalwa: Likhulu nemashumi lasitfupha nesihlanu kuya kumakhulu lamabili nemashumi lamatsatfu.
Order: Hyracoidean
Umndeni: Procaviidae
Kwakhiwa: Yinye kuya kulasitfupha latalwa ngenyanga yeNyoni noma inyanga yeMphala ne nyanga yeNdlovu kuya kuMabasa emva kwekumitsa tinyanga letisikhombisa noma ngetulu.
Inchazelo ye Spoor
Inetintwane letine etinyaweni tangembili bese kutangemuva inetintwane letintsatfu. Tonkhe letintwane tinetingalo, ngaphandle kwalolutwane lolusekhatsi kulelinyawo lasemuva, lelinelugalo lolutjekile. Titsendze taleltinyawo tivulekile, lesikhumba sicinile bese sivalwa ngemasotja emtimba lasenta sihlale sishisa kuze sikhulise kubamba intfo. Loku kusenta sikhone kubamba tindzawo letinyukako naletilula ematjeni lalikhuli noma nasicanca tihlahla.


text:
41
1 Thes. 2:12
Bazalwane betfu, nafundza kitsi kutsi nifanele nitiphatse njani kuze nijabulise Nkulunkulu, njengobe besenivele nenta. Ngako-ke ngephetsa ngekunincenga kutsi nichubeke nikhutsale kakhulu kukwenta loko, 2ngobe niyayati imiyalo lesaninika yona ngeNkhosi Jesu. 3
1 Phet. 1:16
Kuyintsandvo yaNkulunkulu kungcweliswa kwenu, bubalekeleni bugwadla nebuphingi. 4
Ngamunye ngamunye wenu kufanele akwati kutiphatsela yena umtimbaNgesiGriki leligama lingasho tintfo letimbili “umtimba” nome “umfati” wakhe, awuphatse ngebungcwele nangekuhlonipheka; 5
1 Khor. 6:8
hhayi ngekushisekela kwenkhanuko njengemahedeni langamati Nkulunkulu. 6Akubete lowonako aphambe umzalwane wakhe nome ngani, ngobe Nkulunkulu ungumphindziseli kuto tonkhe letintfo, njengobe saniyalisisa nje. 7
Rom. 1:7
2 Thes. 2:13
Nkulunkulu akasibitelanga ebugwadleni nasebuphingini, kepha wasibitela ebungcweleni. 8
Luk. 10:16
Ef. 4:30
Ngako-ke lomelana naloku, akamelani namuntfu, kodvwa umelene naNkulunkulu lonipha Moya wakhe Longcwele.
9
Joh. 6:45
13:34
15:12
1 Phet. 4:8
1 Joh. 3:11
4:21
Macondzana nelutsandvo lwebuzalwane asikho sidzingo sekunibhalela ngaloko, ngobe Nkulunkulu sewunifundzisile kutsi nifanele nitsandzane njani. 10
Empeleni loko senikubonakalisile kubo bonkhe bazalwane labaseMasedoniya. Kodvwa siyanikhutsata, bazalwane, kutsi chubekani nikwente loko. 11
2 Thes. 3:8,11
Timiseleni kuphila ngekuthula, nicaphele lokucondzene nani, nitisebentele nine ngetandla tenu, njengobe sanitjela. 12
1 Phet. 2:12
Ngaleyo ndlela niyawuhlonipheka emkhatsini walabangakholwa nguJesu, ningabi timbungulu.
13
Asitsandzi, bazalwane, kutsi ningete nati ngalabo labafile, kuze ningadzabuki njengalabo labate litsemba. 14
Njengobe sikholwa kutsi Jesu wafa waphindze wavuka, kanjalo nalabo labafe bakuJesu: Nkulunkulu uyawubavusa ekufeni abaletse kanye naJesu.
15
Ngaloko-ke sinitjela ngelivi leNkhosi kutsi tsine lesiyawube sisaphila ngelilanga lekubuya kweNkhosi singeke sibendvulele labo lesebafile. 16
2 Thes. 1:7
Ngobe iNkhosi lucobo lwayo iyakwehla ezulwini ngelivi lenhlokomo, nangeliphimbo lengilosi lenkhulu, nangelicilongo laNkulunkulu. Labo labafe bakholwa nguKhristu bayawuvuka kucala. 17
14:3
17:24
Lapho-ke tsine lesiyawube siphila ngaleso sikhatsi sisasele siyawuhlwitfwa senyuke sihlangane kanye nabo emafini sihlangabete iNkhosi emoyeni, kuze sihlale neNkhosi njalonjalo. 18Ngako-ke dvudvutanani ngalamavi.